ועדת המשנה של ועדת העלייה, הקליטה והתפוצות לסיוע בדיור ודיור ציבורי לעולים, כנסת 25, פרוטוקול מספר 11, 2023-10-26 00:00

זאב אלקין: שלום, צהריים טובים לכולם

זאב אלקין:  אנחנו מתחילים את הדיון של ועדת המשנה שלנו, למעשה סוג של דיון מעקב לדיון שהתקיים פה בתחילת השבוע, ולכן אני דווקא אתחיל מנושאים פרטניים שעלו ואגיע בסוף לשאלה היותר גדולה, שגם היא עלתה בדיון הקודם, והיא הסיבה העיקרית לזה שקבעתי את מפגש המעקב הזה עוד השבוע, וזו סוגייה היערכות לפינוי אפשרי של חלק מהאוכלוסייה מבתי גיל הזהב של משרד השיכון, ומקבצי דיור של משרד הקליטה באזור הצפוני

זאב אלקין:      אבל לפני שנגיע לצפון, אני אתייחס למשימות קטנות יותר, אבל חשובות, שדיברנו עליהן בדיון הקודם

זאב אלקין:       נושא אחד, אנחנו ביקשנו מפיקוד העורף להקצות כוח אדם, בעיקר דובר רוסית, כדי לעבור באותם מקבצי דיור של משרד הקליטה ובתי גיל הזהב של משרד השיכון הנמצאים באזורים שכבר הוחלט שצריך לפנות, ורוב האוכלוסייה כבר פונתה

זאב אלקין:  או במקומות שבהם יש החלטה פנימית של משרד הקליטה ומשרד שיכון שרוצים לפנות, אבל הפינוי לא מתבצע כי אין שיתוף פעולה של הדיירים, במיוחד במקומות שהם לא מוגנים

זאב אלקין:      יש קבוצה קטנה שעדיין נשארה בשדרת במקבץ דיור של משרד הקליטה, דווח לנו על 14 איש, שמהווים כ-50% מהאוכלוסייה של בתי גיל הזהב של אופקים ונתיבות, של משרד השיכון, שלא התפנו עדיין כי הם מסרבים

זאב אלקין:       אירוע גדול הרבה יותר זה אשקלון, עם דגש על מבנים שלא מוגנים לחלוטין, כאשר הדוגמא הכי מובהקת היא כפר הנופש הצרפתי באשקלון

זאב אלקין:  יש עוד, לא באותה הרמה של חוסר מיגון אך עדיין לא מוגנים, חלקם דווקא מוגנים יחסית טוב, אבל שם אולי הייתי מפעיל פחות מאמצי שכנוע

זאב אלקין:       פיקוד העורף התבקש לשלוח נציג במדים דובר רוסית שיעבור במקומות האלה ויסביר למה חשוב להתפנות ולמה זאת החלטת המערכת והמלצתה, למרות שהיא כמובן לא מחייבת לעשות כן

זאב אלקין:       על פי מה שעודכנתי על ידי פיקוד העורף - -     

שלומית אבינח: 	נגיד את זה בדיון

זאב אלקין: דיברו איתי מפיקוד העורף ועדכנו אותי לא רק דרך הוועדה, אלא גם ישירות, כי הם קיבלו החלטה חיובית להיענות לבקשה זו ולקצות אנשים ולבצע

זאב אלקין:  אז ניתן לצאת מנקודת הנחה, אם לא הטעו אותי, שבאופן עקרוני אכן יש החלטה ואני רוצה להבין מה קרה בביצוע

זאב אלקין:  אשאל את פיקוד העורף אם הם יודעים מה אירע בביצוע, ולאחר מכן אתקף זאת מול משרד הקליטה ומשרד השיכון

זאב אלקין:  שאול, בבקשה

שלומית אבינח: שאול סרוסי, זה עם המדים

שאולי סרוסי: שני דברים

שאולי סרוסי:  אחד, עשינו עוד כמה שיחות, גם עם אולגה וגם עם מלי ממשרד השיכון, ועם משרד העלייה והקליטה

שאולי סרוסי:  הנקודות לגבי שדרות הגיעו, בהתאם לבקשה מהדיון הקודם, לאותו מוסד

שאולי סרוסי:  הם סירבו עדיין להתפנות

שאולי סרוסי:  קיבלנו הבוקר ממשרד הבינוי והשיכון גם רשימה מלאה של מקומות, אנחנו עוד צריכים לקבל ממשרד הקליטה

שאולי סרוסי:  ככל צריך להגיד, נציגי פיקוד העורף עברו בכל המקומות מבחינת הסברה, לא עידוד פינוי

שאולי סרוסי:  עידוד פינוי, קיבלנו ממשרד הבינוי והשיכון, אנחנו נעבור בכולם

שאולי סרוסי:  ברגע שנקבל ממשרד הקליטה גם כן נעבור בכולם, זאת אומרת מבחינתנו מבצעים ואנחנו על המשימה

שאולי סרוסי:  יש גם סד"ק שעתיד לעשות את זה - -      

זאב אלקין: הסד"ק דובר שפה רלוונטית?     

שאולי סרוסי: כן כן, זה מה שדווח לי

זאב אלקין: בסדר גמור

שאולי סרוסי: להבנתי כן

שאולי סרוסי:  עשינו גם ועידה שלשום, גם עם הרע"נ הרלוונטי, במחוז דרום

שאולי סרוסי:  זאת אומרת - - - תוכנית מלאה, וגם התשובות שקיבלתי שהם עברו שם והם לא רצו להתפנות, כן

זאב אלקין: אולגה, אתם ואחר כך משרד השיכון

זאב אלקין:  מה שמעתם בשדרות אחרי הביקור הזה, ומה קרה שם?     

אולגה דדון: בשדרות אנשים עדיין מסרבים להתפנות

זאב אלקין: כל ה-14, זה לא שכנע אף אחד

אולגה דדון: לא

אולגה דדון:  באשקלון, כפי ששמעתם, אכן נעשה שיח, בדקנו את הפערים

אולגה דדון:  אני הבנתי שלא קיבלו את הרשימות שלנו, אני תכף אוודא למה לא כי זה היה צריך להישלח בבוקר, ומשרד השיכון גם

אולגה דדון:  ונקווה שזה יעזור

זאב אלקין: אבל מתי צפוי הביקור?     

אולגה דדון: אז זה לא אצלי, זה פיקוד העורף

שלומית אבינח: אין לה רשימות

אולגה דדון: שלחנו רשימות היום

זאב אלקין: 	 שלחתם רשימות היום

אולגה דדון: אני הבנתי עכשיו שלא קיבלתם את הרשימות שלנו, אני אוודא למה לא ומה קרה, כי הייתם צריכים לקבל בבוקר

אולגה דדון:  מיד אחרי הדיון

שאולי סרוסי: 	תעבירו את זה

שאולי סרוסי:  המחוז הדרומי יושב באופקים, אני נמצא פה עכשיו כחלק מהביקורים

שאולי סרוסי:  זה מאוד קרוב, תעבירו רשימה

אולגה דדון: כן כן

שאולי סרוסי: רוצים לשלוח צוותים

שאולי סרוסי:  זה לא איזה משהו שקורה עוד שבוע לצורך העניין, זה מצב מלחמה

זאב אלקין: מהרגע שהם יעבירו רשימה ואנשי קשר, תוך כמה זמן זה יוכל - -      

שאולי סרוסי: אגב כמו שדרות, שדרות לדעתי כבר טופל שלשום

זאב אלקין: אוקיי

זאב אלקין:  זאת אומרת שזה כבר יוכל לקרות יחסית במיידי

זאב אלקין:  ברגע שתקבלו רשימות

שאולי סרוסי: 	 כן כן, זה לא משהו שקורה שבוע קדימה, בוודאי

זאב אלקין: אוקיי, בסדר גמור

זאב אלקין:  אז בבקשה תסגרו את הקצוות האלה, כי חשוב

זאב אלקין:  אני מכיר את המערכות, זה לא קרה היום, מן הסתם כבר לא יקרה היום, ואז מן הסתם לא יקרה לא בשישי ולא בשבת, אלא זה ידחה ליום ראשון

אולגה דדון: אני אבדוק תכף מה קרה

זאב אלקין: אנחנו כבר נכנסים לשבוע הבא

זאב אלקין:  אם יש דרך לבצע את זה עוד היום, או אפילו בשישי בצורה חריגה

זאב אלקין:  זה במילא הרי אנשים שנמצאים כרגע בפיקוד העורף ומגויסים, עדיף לא לדחות את זה ליום ראשון כי אף אחד מאתנו לא יודע מה יכול ליפול במקום כזה, כמו בכבר הנופש הצרפתי, בימים האלה

זאב אלקין:  והוא לא מוגן לחלוטין

זאב אלקין:  אוקיי

זאב אלקין:       משרד השיכון, מה קורה בקשר מולכם? נתנאל? בהקשר הזה

נתנאל לפידות: אנחנו בדומה למשרד הקליטה, באותו התהליך מבחינת לוחות הזמנים

נתנאל לפידות:  העברנו את הרשימות אתמול בערב

נתנאל לפידות:  אנחנו מתואמים מאוד, אולגה ואני מתאמים את כל המהלכים שלנו ביחד כי בסוף אנחנו פועלים פחות או יותר באותו מרחב עבודה

זאב אלקין: אבל עוד לא קבעו איתכם מועדי ביקורים

נתנאל לפידות: לא שאני יודע

זאב אלקין: אוקיי

זאב אלקין:  אז שאול, אתה כבר יודע שמשרד השיכון העבירו רשימות, אז עכשיו הביצוע הוא אצלכם בפיקוד העורף

שלומית אבינח: 	זה אותו ישוב

זאב אלקין: עדיף, בגלל שמדובר על אותה העיר, אשקלון, למרות שמשרד שיכון יש גם אופקים ונתיבות, לא רק אשקלון

אולגה דדון: - - - על אשקלון

שאולי סרוסי: בסדר גמור, אני מסתכל על זה ככל המרחב, אופקים כמו אשקלון

שאולי סרוסי:  קצת מיקרו, אבל עוד לא קיבלנו

שאולי סרוסי:  תעבירי לי אפילו

זאב אלקין: משרד השיכון אמרת שקיבלת

שאולי סרוסי: משרד הבינוי והשיכון קיבלתי

זאב אלקין: אז מתי יהיו ביקורים?     

זאב אלקין: מצוין

שאולי סרוסי: אני אראה שזה יוצא היום-מחר, אני - - - היום - -     

זאב אלקין: אז תעשו בדיקה, תעדכנו אותנו, אני גם חושב שחשוב מאוד שזה יקרה לפני יום ראשון

שאולי סרוסי: אנחנו עובדים רציף, גם שישי גם שבת

שאולי סרוסי:  אני גם פה במחוז הדרומי, זאת אומרת אני יכול - - - אנחנו גם מבינים לחלוטין את החשיבות של המשימה

זאב אלקין: אוקיי

זאב אלקין:  אז זה מתבצע, רק צריך לזרז את לוחות הזמנים כדי שזה יקרה כמה שיותר מהר

זאב אלקין:  זה לגבי נושא אחד שעלה בדיון הקודם

שלומית אבינח: פינוי מהצפון, עוד מעט נצטרך - - -     

זאב אלקין: תכף, אנחנו נגיע, זה הנושא העיקרי

זאב אלקין:  רגע, מוניציפלי

זאב אלקין:  עיריית אשקלון איתנו?     

שלומית אבינח: לא

זאב אלקין: לא, אין פה מישהו

שלומית אבינח: רק אלי פה

זאב אלקין: הוא לא אשקלון, הוא אשדוד

זאב אלקין:  פעם אחרונה שבדקתי, אלא אם זה השתנה

אלי נכט: אני פה לייצג את כל מחוז דרום

זאב אלקין: טוב

זאב אלקין:  אני דווקא רציתי לשאול את סופה ביילין, הצענו לה הרי לבקר גם בעצמה, לעבור במקומות כאלה ולקרוא לאנשים להתפנות

זאב אלקין:  אבל היא לא כאן אז אני לא יכול לשאול אותה את השאלה הזאת

זאב אלקין:  אני אעשה את זה שלא במסגרת הוועדה

זאב אלקין:  בסדר גמור, אז עם הנושא הראשון של עידוד פינוי, באשקלון אתם לא מזהים שינוי מגמה בינתיים

זאב אלקין:  לא קליטה ולא שיכון, נכון? אין כרגע דחף להתפנות

אולגה דדון: באשקלון יש לנו מקבץ אחד שיש בו ממ"דים, זאת אומרת יש דירות עם שני חדרים וממ"דים בכל חדר

אולגה דדון:  מקבץ שני שיש בו ממ"קים

אולגה דדון:  בכפר הנופש יש מקלט גדול, ומיגוניות בסוף כל - -      

זאב אלקין: שזה הבעייתי, כן

זאב אלקין:  ומבחינת סדרי עדיפויות בטח הכי חשוב זה כפר הנופש מבחינתכם

זאב אלקין:  אגב, משרד השיכון, אתם עשיתם מיפוי מבחינת רמת המיגון באשקלון?     

נתנאל לפידות: כן

נתנאל לפידות:  מבחינת המיגון יש לנו שלושה בתים שם

נתנאל לפידות:  אחד עם ממ"ד, זה ספרא, מי שמכיר

זאב אלקין: זה ספרא, כן

זאב אלקין:  זה הגדול

נתנאל לפידות: זה בניין חדש, הוא מסודר

נתנאל לפידות:  ושם אף אחד לא רוצה להתפנות

זאב אלקין: זה הגיוני, גם לא הייתי לוחץ שם

נתנאל לפידות: ויש לנו עוד שני בתים שהם עם ממ"קים

נתנאל לפידות:  אני אגיד שבבתים האלה מבחינת הארכיטקטורה, מיקום הממ"ק הוא נגיש מאוד לקשישים

נתנאל לפידות:  זה לא שהוא נמצא רק בקצה אחד של המסדרון ואז כולם צריכים לרוץ, אלא יש שם שניים בכל צד ואז זה קל ונגיש - - -      

זאב אלקין: בשני הבתים זה ככה?      

נתנאל לפידות: למיטב ידיעתי כן

נתנאל לפידות:  אז מהבחינה הזאת, אני מניח שבסוף זה גם חלק מהסיבה שהדיירים לא רוצים לצאת, כי הם מרגישים שהיכולת שלהם להגיע במהירות למרחב מוגן, גם במצבם, אנחנו מדברים על קשישים, היא די מהירה

זאב אלקין: אוקיי

זאב אלקין:  הבנתי

זאב אלקין:  אז בהקשר הזה, מבחינת סדרי העדיפויות, אני אומר את זה גם לפיקוד העורף, כפר הנופש הצרפתי, בעיניי, זה המקום הראשון לביקור כזה

זאב אלקין:  כמובן נתיבות ואופקים, שאצלם בכלל חצי פינוי כבר נעשה, אבל זה חשוב להשלים אותו

זאב אלקין:  נתיבות, שאול, אופקים וכפר הנופש הצרפתי באשקלון אלו המקומות שהם בעדיפות ראשונה

זאב אלקין:  לאחר מכן שאר הבתים של משרד הקליטה ומשרד השיכון

זאב אלקין:  אני לספרא אפילו לא הייתי הולך, כן? לא חושב שיש אינטרס לעודד פינוי שם, הוא מסודר מאוד, זה באמת ממ"ד בכל מקום

נתנאל לפידות: כן, חדרי השינה שלהם בממ"ד

נתנאל לפידות:  זה מלכתחילה נבנה ככה

נתנאל לפידות:  חדרי השינה שלהם הם ממ"דים

זאב אלקין: כן

זאב אלקין:  כן, לכן אני אומר, שאני חושב שזה פחות - -          

נתנאל לפידות: באופן מובנה ככה זה תוכנן

נתנאל לפידות:  אגב, אם אפשר רק להעיר הערה קטנה? אנחנו מתחילים לראות קצת זליגה מבתי המלון חזרה לבתים באופקים ונתיבות

נתנאל לפידות:  יש בודדים כבר שמתחילים לבקש לחזור לבתים שלהם, על אף היעדר המיגון

זאב אלקין: אוקיי

זאב אלקין:  בהקשר הזה רק עוד שאלה אחת אחרונה, אולגה

זאב אלקין:  אני הבנתי שבתים של משרד השיכון בנתיבות ואופקים מתופעלים על ידי חלק מהצוות שנשאר שם, עבור האנשים שנשארו

זאב אלקין:  מה קורה עם 14 הסרבנים בשדרות?      

אולגה דדון: קודם כל, אם הבית שהתפנתה עם רוב הדיירים למלון בנתניה נמצאת איתם בקשר טלפוני יומיומי

אולגה דדון:  אנחנו גם בקשר עם הרשות, שיודעת, דואגת ומטפלת

זאב אלקין: למשל, מצרכי מזון?     

אולגה דדון: הרשות

אולגה דדון:  הרשות מביאה להם

זאב אלקין: הרשות מביאה להם קבוע?     

אולגה דדון: כן

זאב אלקין: אוקיי

זאב אלקין:  אבל אין מישהו בבית עצמו שהוא כתובת בשבילם?     

אולגה דדון: מהצוות? מהצוות ש  - -     

זאב אלקין: לא יודע, מתנדב, מישהו - -     

אולגה דדון: מתנדבים של הרשות

זאב אלקין: הם נמצאים קבוע?      

אולגה דדון: קבוע

אולגה דדון:  הם לא גרים שם במקום, הם מגיעים למקום

זאב אלקין: מגיעים לחמש דקות או נמצאים רוב הזמן? אלה 14 קשישים שאין שם איתם אף אחד כרגע

אולגה דדון: תראה, אנחנו עושים כל הזמן שיחות טלפונים איתם באמצעות אם הבית, ואם יש בעיה אנחנו מבקשים כל הזמן להעלות

אולגה דדון:  קודם כל, העולים עצמם יודעים להגיד אם יש איזושהי בעיה

אולגה דדון:  ואנחנו כל הזמן גם בקשר עם הרשות

זאב אלקין: אוקיי

זאב אלקין:  אני מקווה שזה באמת עובד

זאב אלקין:  בסדר גמור

זאב אלקין:  סוגיה שנייה, אני לא רוצה להרחיב בה יותר מידי, זו סוגיית האבטחה

זאב אלקין:  ופה לצערנו קיבלנו תשובה שלילית מפיקוד העורף

זאב אלקין:       אז אני רוצה לשאול בהקשר הזה, קצת בהסתכלות צפונה, כי שם היה כיוון של פתרון

זאב אלקין:  נתנאל, בשלב הדיון שאתה לא היית, משה שליו הציע, אמר, אם תתנו לי מימון אני יודע למצוא מאבטחים לפחות באזור שלי, לבתים שלי בצפון

זאב אלקין:  האם הייתם איתו בקשר ואתם מתקדמים בכיוון הזה? כי הטענה הייתה שלא מוצאים אנשים

נתנאל לפידות: אני אתן לאולגה להגיב, כי יש לנו איזושהי פריצת דרך מסוימת עם פיקוד העורף

אולגה דדון: אנחנו בעקבות הדיון שהיה יצרנו קשר עם פיקוד העורף בנושא האבטחה

אולגה דדון:  ואתמול אף קיימנו דיון אצל השר, שהוא עצמו יצר קשר עם רמ"תית של פיקוד העורף בנושא הזה

אולגה דדון:  ואנחנו מחכים לתשובה

אולגה דדון:  אנחנו הולכים יחד עם משרד השיכון, העברנו להם רשימות של כל המתחמים שאנחנו חושבים שנדרשת בהם אבטחה שלנו ושל משרד השיכון

אולגה דדון:  וכאמור השר דיבר עם הרמ"תית של פיקוד העורף, ואנחנו מחכים לשמוע

זאב אלקין: אז אתם יותר אופטימיים ממני, אני יצאתי כבר פסימי

נתנאל לפידות: כן

נתנאל לפידות:  אז אנחנו יותר אופטימיים

נתנאל לפידות:  כמו שאולגה תיארה, גם מהצד שלנו מבחינת - -          

שאולי סרוסי: אני רק אענה, הדרקטיבה שאיתה באתי לדיון זה מה שאתה מכיר, שאנחנו לא מאבטחים שום מתקן - -      

זאב אלקין: כן, זאת התשובה שאני קיבלתי

שאולי סרוסי: גם כשאנחנו מקבלים המון פניות

שאולי סרוסי:  אני לא מכיר איזושהי פנייה נקודתית - -      

אולגה דדון: אני אחזור על זה בסוף

זאב אלקין: אוקיי

זאב אלקין:  טוב

זאב אלקין:  אני מקווה שאתה ואני טועים, ומשרד השיכון ומשרד הקליטה צודקים

זאב אלקין:  אבל - -      

אולגה דדון: לא קיבלנו תשובה - - - אני אחזור עם זה

זאב אלקין: טוב

זאב אלקין:  אז תמשיכו ללחוץ ואני גם אמשיך ללחוץ

זאב אלקין:  אם נפתח פתח אז אני גם אמשיך ללחוץ

זאב אלקין:  בבקשה

זאב אלקין:  אלי, רצית להגיד משהו

זאב אלקין:  רק תציג את עצמך לפרוטוקול

אלי נכט: אלי נכט, סגן ראש עיריית אשדוד

אלי נכט:  רק להגיד לעניין הזה, במיוחד לאור החדירה ביישובים הדרומיים

אלי נכט:  אנחנו מרגישים שהייתה פאניקה מאוד מאוד גדולה בקרב כלל הציבור, וגם בקרב הציבור המבוגר יותר

אלי נכט:  ולא מזמן, לפני יומיים, היה עוד ניסיון כניסה דרך זיקים, ימית

אלי נכט:  ואצלנו, גם באשדוד, יש ניסיונות די בלתי פוסקים, לא מוצלחים, כמובן, של המחבלים

אלי נכט:  כשהקשישים רואים את הטלוויזיה הזאת - -     

זאב אלקין: זה רק בטלוויזיה יש באשדוד?     

אלי נכט: לא לא, לא

אלי נכט:  אף אחד לא הצליח, אבל אני מתכוון שאנחנו כל הזמן - -      

זאב אלקין: שום ניסיון כניסה באשדוד

אלי נכט: לא לא

אלי נכט:  לא

אלי נכט:  עוד הפעם

אלי נכט:  אין איזשהו ניסיון אקטיבי

אלי נכט:  אני אומר שאנחנו, בגזרה שלנו, מנטרים כל הזמן מבחינת התצפיתנים, הצבא, חייל הים

אלי נכט:  גם בחוף זיקים יש התראות כל הזמן, זה ממש לידנו, יחסית קרוב אלינו

אלי נכט:  יש ניסיון

אלי נכט:  ואנשים שנבהלים ופוחדים מזה שהמחבלים עשויים להגיע, במיוחד הקשישים, יש פאניקה מאוד מאוד גדולה

אלי נכט:  ולכן השאלה גם של יתר הציבור האם יש דרך אחרת להתגונן?      יש לנו כיתות כוננות, וניסיונות גם של המועצה

אלי נכט:  הקשישים צריכים להרגיש את זה

אלי נכט:  זאת השכבה המסוימת הספציפית והם צריכים לגעת ולדעת שיש מישהו שם שנמצא ושהם יכולים לסמוך עליו

אלי נכט:  ולכן אני חושב, בנושא הזה, שיש לנו מספיק כוחות

אלי נכט:  בין אם זה צבא ובין אם זה בעניין הפרטי של האבטחה, בין אם זה להכשיר מתנדבים מכל מיני ארגוני סיוע אחרים

אלי נכט:  הם מבחינתם צריכים לדעת שיש מישהו שנמצא למטה ששומר עליהם

אלי נכט:  זה נורא נורא חשוב לשקט ולחוסן

אלי נכט:  לחוסן העירוני שלנו

אלי נכט:  אז אני לא מכיר את הקשיים מבחינת גיוס מאבטחים, אני לא מכיר את האילוצים של הצבא - -      

זאב אלקין: איזה אילוצים?      

אלי נכט: אין ציפייה שיוצאי יחידה קרבית של שייטת 13 תהיה בכל הוסטל

זאב אלקין:   גם אף אחד לא - -     

אלי נכט: בדיוק

אלי נכט:  אבל כן צריכה להיות נוכחות - -      

זאב אלקין: יש לי הצעה אליך

זאב אלקין:  אני התרשמתי גם ממשרד הקליטה וגם ממשרד השיכון שאין להם בעיה לממן את זה, זאת שאלה של אנשים

אלי נכט: מעולה

אלי נכט:   אני מוכן לקחת על עצמי

אולגה דדון: לא דיברנו כרגע על מימון

אולגה דדון:  אנחנו כרגע דיברנו על הצורך

אולגה דדון:  פנינו לפיקוד העורף בעניין הצורך

זאב אלקין: זה בסדר, אבל פה בדיון הקודם, אמרתם

זאב אלקין:  הרי אני שאלתי פה שאלה

אולגה דדון: כן

זאב אלקין: למה כמו שעשו בקורונה, שסגרו את כל הבתים האלה עם אבטחה, מסיבות אחרת, למה לא עושים עכשיו? בטח באזורים - -      

אולגה דדון: אין אנשים

אולגה דדון:  אמרנו שיש חוסר בכוח אדם

זאב אלקין: ואמרתם שזאת לא שאלה של כסף, זאת שאלה של כוח אדם

אולגה דדון: אני לא אמרתי

אולגה דדון:  לא דיברנו על הכסף

זאב אלקין: זה מה שאמרתם

זאב אלקין:  אתם וגם משרד השיכון

אלי נכט:  אני מוכן לקחת על עצמי את ההצעה שיושב ראש הוועדה עתיד להגיד - בהינתן שיש תקציב לזה - למצוא את כוח האדם המתאים

אלי נכט:  אם זה אפשרי

אולגה דדון: אנחנו כן דיברנו על חוסר כוח אדם, לא הגענו לנושא של המימון בכלל

זאב אלקין: הגענו

זאב אלקין:  נתנאל, אני טועה?     

נתנאל לפידות: כן הייתה התייחסות למימון, אני אומר, אנחנו כרגע מעמידים את זה מהתקציב שלנו, כמו שעשינו עם המלונות

נתנאל לפידות:  בסוף לאורך זמן, ככל שהדבר הזה ימשך אנחנו כן נדרש במימון - - -     

זאב אלקין: זה בסדר, אבל אני שואל כרגע, אני לא שואל מקורות תקציביים

זאב אלקין:  אתה אומר כרגע אני יודע לספוג את זה, אבל אם זה נמשך הרבה זמן אני אבקש פיצוי מהאוצר, את זה אני מבין

זאב אלקין:  אבל אני שואל משהו אחר

זאב אלקין:  אם נותנים לך באיזשהו שרביט קסם כוח אדם, מאבטחים, אתה יודע להפעיל אותם בבתים האלה? יש לך תקציב לשלם להם? ממחר בבוקר

נתנאל לפידות: שוב, אני צריך לתאם את זה עם המנכ"ל שלי, יש סדרי עדיפויות, אבל אני מניח שאנחנו - - -      

זאב אלקין: כי פה הצגת, אמרת לי זאת לא בעיה של כסף זאת בעיה של כוח אדם

אולגה דדון: אני צריכה לבדוק את זה ולתאם את זה מול המנכ"ל ו - - -      

נתנאל לפידות: כן

נתנאל לפידות:  נכון

זאב אלקין: אז מה שאני מבקש משניכם, גם מאולגה וגם מנתנאל

זאב אלקין:  אני מבקש, בלי שום קשר לשיח עם פיקוד העורף

זאב אלקין:  זה ייפתר, מעולה

זאב אלקין:  אבל לא לחכות לזה, אלא לתת לנו תשובה ברורה אם אתם כרגע יודעים להרים את זה תקציבית וזאת רק בעיה של כוח אדם, או לא

זאב אלקין:  אם זה לא יסתדר במסלול של פיקוד העורף, מה שאנחנו נעשה, וזה גם מה שהצעתי לכם לעשות, אבל לא התקדמתם

זאב אלקין:  זה לבוא בקשר עם הרשויות המקומיות, ויכול להיות שהם יעזרו למצוא כוח אדם במקום שאתם לא מוצאים

זאב אלקין:  בגלל שהם יתנו לזה עדיפות יותר גבוהה

נתנאל לפידות: אם אפשר לתת את רשות הדיבור למיכל, הסגנית שלי, כי היא הייתה בקשר עם משה שליו ותוכל לעדכן מה היה שם

זאב אלקין: תכף אני אשאל אותה על הסיפור הספציפי של משה שליו, אבל הסוגייה פה היא יותר מערכתית, ובטח כרגע ברמת הפאניקה, יותר רלוונטית לדרום מאשר לצפון

זאב אלקין:  זה לא שזה לא רלוונטי לצפון בהסתכלות קדימה, אבל כרגע הפאניקה העיקרית היא בדרום, ולכן מבחינה ציבורית יש פה סדר עדיפויות

זאב אלקין:  ברור שזה דחוף יותר לעשות את זה באשקלון ובאשדוד, או בנתיבות ואופקים בבתים שנשארו שם אנשים, מאשר לעשות את זה בתל אביב או בחולון, כן? לצורך העניין

נתנאל לפידות: רציתי להגיד שלעמדתנו זה לא מדויק

נתנאל לפידות:  מכיוון שבסוף הנושא של הערים המעורבות הוא - -      

זאב אלקין: ערים מעורבות דינן כדרום

זאב אלקין:  צודק

שלומית אבינח: בצפון, במרכז ובדרום

נתנאל לפידות: נכון, ואז יפו נכנסת ועכו ונצרת - - -      

זאב אלקין: ערים מעורבות דינן כדרום

זאב אלקין:  חד משמעית מסכים

זאב אלקין:  אבל לא כל המקומות שלכם במרכז הארץ הם ערים מעורבות

נתנאל לפידות: שליש מהבתים שלי

זאב אלקין: במרכז הארץ, אלו ערים מעורבות?     

נתנאל לפידות: לא, לא במרכז

נתנאל לפידות:  בסוף מתוך 125 בתים שלנו, 43 אלו ערים מעורבות

זאב אלקין: 43?     

נתנאל לפידות: זאת הרשימה שהעברנו

זאב אלקין: 43 כוללים את הדרום, או בלי קשר?      

אולגה דדון: כולם

נתנאל לפידות: כולל כולל

נתנאל לפידות:  כל הארץ

זאב אלקין: אז זה לא רק ערים מעורבות, זה ערים מעורבות - -      

נתנאל לפידות: פלוס הדרום

זאב אלקין: ומקומות מאוימים

נתנאל לפידות: 	כן

זאב אלקין: אוקיי

זאב אלקין:  בסדר

אולגה דדון: אנחנו כללנו ערים מעורבות ואשקלון

אולגה דדון:  23

נתנאל לפידות: ואשקלון

שלומית אבינח: כמה?     

אולגה דדון: אצלנו 23

זאב אלקין: ואת אשדוד לא כללתם?     

אולגה דדון: את אשדוד לא כללנו

זאב אלקין: גם אתם את אשדוד לא כללתם?     

נתנאל לפידות: 	את אשדוד לא כללנו

זאב אלקין: זאת אומרת שאתם לא מסתכלים על אשדוד כמקום מאוים

זאב אלקין:  בשיח שלכם

נתנאל לפידות: כל המדינה היא תחת התקפה

נתנאל לפידות:  אבל מבחינת ההסתכלות של איך שמערכת הביטחון מסתכלת, רק אשקלון

זאב אלקין: אוקיי

זאב אלקין:  הבנתי

אלי נכט: לא מובן לי למה

אלי נכט:  ההבדל באיום, נראה לי, בין אשקלון לאשדוד הוא - -      

זאב אלקין: לא, הוא גדול

זאב אלקין:  אבל עדיין לא יודע אם

זאב אלקין:  זאת אומרת שכרגע הפתרון שאתם מחפשים הוא רק לכמות חלקית של המקומות, נכון? רק למאוימים בדרום ולערים מעורבות

נתנאל לפידות: מבחינת משרד השיכון זה ל-43 מתוך 125, שזה כל הערים המעורבות ואשקלון

אולגה דדון: כנ"ל

זאב אלקין: ונתיבות ואופקים אני מניח

נתנאל לפידות: אין לנו איך לאבטח את נתיבות ואופקים

זאב אלקין: למה? למה אין?      

נתנאל לפידות: הם צמודי-קרקע

זאב אלקין: שניהם צמודי-קרקע

זאב אלקין:  כן

זאב אלקין:  דיברנו על זה שבמקומות צמודי-קרקע באמת אין משמעות לאבטחה כזאת

אלי נכט:  מה זאת אומרת צמודי-קרקע? אין שם בית אבות, הוסטל?     

זאב אלקין: לא, זה פזור

זאב אלקין:  אלה בתים כאלה

אלי נכט: אה, זה ככה, רוחבי

זאב אלקין: כן, כמו בתי עץ כאלה, כמו שיש בערד, כמו שבעוד מקומות

זאב אלקין:  יש כל מיני מקומות שזה ככה, ובאמת במקומות כאלה אין שום - -      

אלי נכט: לא, אי אפשר

אלי נכט:  אי אפשר להתפרס

אולגה דדון: אבל אנחנו כמובן נמשיך שיח עם פיקוד העורף בנושא הזה, בהובלה של השר

אולגה דדון:  ונקווה - -      

שלומית אבינח: התאחדות המלונות, אתה צריך אותו כי הוא פה בדיון

זאב אלקין: אני צריך, רק תכף

שלומית אבינח: אני שואלת פשוט - - -      

זאב אלקין: אבל לא כרגע, לא בחלק הזה של הדיון

זאב אלקין:  השאלות שרלוונטיות אליה יהיו רלוונטיות בחצי השני של הדיון

נתנאל לפידות: אדוני היושב ראש, אם אפשר רק - - - צריך לעשות משהו

שלומית אבינח: אתה צריך אותה?     

זאב אלקין: אני צריך אותה, אבל בשלב הרלוונטי לדיון, לא עכשיו

זאב אלקין:  אם היא לא רוצה להשתתף זאת בחירה שלה

זאב אלקין:  הזמנו

זאב אלקין:  הבנתי

זאב אלקין:  זאת שאלה של תפיסה

זאב אלקין:       בוא נגיד ככה, אני מסכים איתכם שזה תיעדוף כי תיעדוף הוא נכון

זאב אלקין:  שמקומות דרומיים וערים מעורבות צריכים להיות ראשונים בתיעדוף של אבטחה

זאב אלקין:  בנסיבות האלה אני הייתי ממליץ, אם יש פתרון, לשקול אותו, לעשות אותו יותר רחב

נתנאל לפידות: אנחנו מסכימים לעמדה הזאת, אני אגיד שבשיח עם פיקוד העורף, שוב, אולגה תוכל להרחיב על זה, מדובר על פיילוט להתחיל ואחרי זה להרחיב

זאב אלקין: אוקיי

נתנאל לפידות: ההתחלה זה עם ערים מעורבות

זאב אלקין: אוקיי

זאב אלקין:  אבל עוד פעם, יש את מסלול פיקוד העורף ויש מסלול תקצוב

זאב אלקין:  בעיקרון עשיתם את זה כלל ארצי

זאב אלקין:  אגב ירושלים מוגדרת כעיר מעורבת, נכון? אצל שניכם

אולגה דדון: כן

נתנאל לפידות: כן

זאב אלקין: ברור

זאב אלקין:  אוקיי

זאב אלקין:  עכשיו אנחנו מתקדמים לנושא הבא, שהוא הנושא המרכזי שלשמו התכנסנו, וזה היערכות לפינוי בצפון

זאב אלקין:  קודם כל, שני דברים

זאב אלקין:  אני שואל כרגע את המשרדים, לפני שאני מגיע גם לפיקוד העורף ולאחרים

זאב אלקין:  האם לכל אחד מכם יש את המיפוי של הבתים שלו? של רמת המיגון

כ אולגה דדון: כן

זאב אלקין: מסודר

זאב אלקין:  באיזה בית בצפון

נתנאל לפידות: כן

זאב אלקין: אני ביקשתי מקו חיפה וצפונה, האם יש מיפוי של רמת המיגון? ואם יש, אז תעבירו אלינו

זאב אלקין:  ברמת רשימה ממש על כל הבתים שיש בקו הזה, חיפה קריות וצפונה, מה רמת המיגון בכל מקום

זאב אלקין:  ממ"דים, ממ"קים

זאב אלקין:  אם זה ממ"קים מה רמת הנגישות לאוכלוסייה הזאת, בדיוק כמו שחידדת למשל, נתנאל, לגבי אשקלון

זאב אלקין:  לוודא שלא סתם קיימים ממ"קים, אלא שהם גם נגישים וניתן להגיע - -      

שלומית אבינח: - - - הם העבירו

זאב אלקין:  לא זה לא כולל רמת המיגון, אני מכיר את הרשימה הזאת

זאב אלקין:  יש לי רשימה של הבתים אבל אין שם התייחסות לרמת המיגון, אז צריך לקחת את הטבלאות שהעברתם לנו ולציין את רמת המיגון

זאב אלקין:  והיא כמובן משפיעה על הסוגייה שאנחנו מתחילים לדון עליה כאן, והיא סוגייה של פינוי אפשרי

זאב אלקין:  אז זאת בקשה אחת לכל אחד מהמשרדים

זאב אלקין:       השאלה השנייה, על כמה אנשים אנחנו מדברים? כל אחד משני המשרדים, מקו חיפה וצפונה

זאב אלקין:  משרד קליטה, כמה זה אצלכם?      

אולגה דדון: אנחנו לא - -      

זאב אלקין: כי בפעם שעברה לא ידעתם להגיד את המספר

אולגה דדון: לא, אנחנו גם עכשיו אני לא אגיד מקו חיפה צפונה, כי אנחנו בדקנו את נהריה, עכו, בית העמק, קצרין וכרמיאל

אולגה דדון:  עד הקו הזה

שלומית אבינח: יש מישהי שלא מאושרת

שלומית אבינח:  רומי

שלומית אבינח:  כמה אנשים?     

זאב אלקין: אבל אני ביקשתי לקבל תשובה מקו חיפה וקריות וצפונה

זאב אלקין:  זאת השאלה ששאלתי

זאב אלקין:  אין לי בעיה שתהיה תשובה מדורגת

זאב אלקין:  יש קו ראשון, נניח מה שאמרת זה X ואם הולכים מקו חיפה זה Y

אולגה דדון: לפי מיפוי יש לנו מוכן לגבי כל הבתים וכל המבנים - -      

זאב אלקין: אז אני מבקש לקבל גם מספר

זאב אלקין:  אני יכול לעשות את זה לבד עם הרשימה שלכם ולהתחיל לספור ולסכום, אבל כדי שבכל זאת תחסכו לי את זה, וכדי שגם לכם תהיה תשובה כשישאלו אותכם בכל דיון על כמה אנשים מדברים

זאב אלקין:  רוצים לחתוך את זה לשתי חטיבות? אין לי בעיה

אולגה דדון: אז בחטיבה הראשונה - -     

זאב אלקין: בחטיבה הראשונה - -      

אולגה דדון: זה בסביבות 900 איש

זאב אלקין: 900 איש

אולגה דדון: בחטיבה שאמרתי כרגע

זאב אלקין: כן

זאב אלקין:  שזה לא כולל חיפה וקריות - -      

אולגה דדון: חיפה וקריות, כן

זאב אלקין: לא נשר, לא יקנעם, כל אלה

אולגה דדון: כן

אולגה דדון:  כן

זאב אלקין: ובטח לא כולל את עפולה

אולגה דדון: עפולה זה - - -      

זאב אלקין: ברור

זאב אלקין:  ונוף הגליל וכרמיאל זה כן כולל

אולגה דדון: כולל כרמיאל ולא כולל את נוף הגליל

אולגה דדון:  כולל כרמיאל

זאב אלקין: הבנתי

זאב אלקין:  אז יש פה הרבה פערים בין שני הקווים

זאב אלקין:  בסדר גמור

זאב אלקין:  ומה אצלכם? אז אני מבקש מכם השלמה לגבי מספר של הקו השני

זאב אלקין:  מחיפה צפונה

זאב אלקין:  ומה אצלכם?      

אולגה דדון: אנחנו יצרנו קשר - -      

זאב אלקין: לא לא, אני שואל את משרד השיכון

זאב אלקין:  אני מנסה להבין מימדים

נתנאל לפידות: שנייה רגע, אני מעלה את הטבלה ברשותך

נתנאל לפידות:  ככה, יש לנו מקו חיפה צפונה יש לנו 34 בתים שיש בהם סך הכל 3,527 יחידות דיור, 3,835 דיירים ומתוכם 507 בעלי איזושהי מוגבלות בתנועה

זאב אלקין: רק שנייה 3,885 זה מחיפה - -      

נתנאל לפידות: 35

זאב אלקין: כמה?     

נתנאל לפידות: 3,835 דיירים

זאב אלקין: 3,895 דיירים

נתנאל לפידות: 35

נתנאל לפידות:  3,835

זאב אלקין: 3,835 דיירים

זאב אלקין:  אוקיי

זאב אלקין:  זה מקו חיפה צפונה

נתנאל לפידות: כן

שלומית אבינח: 507 מוגבלים

זאב אלקין: שמתוכם 507 מוגבלים, של אנשים

נתנאל לפידות: מוגבלות בתנועה, זה מאוד רחב

נתנאל לפידות:  ממישהו רק עם הליכון ועד כיסא גלגלים מלא

נתנאל לפידות:  זה לא נכנס לדקויות

זאב אלקין: הבנתי

זאב אלקין:  ואם חותכים בקו יותר מצומצם, כמו שעשה משרד קליטה נניח, עד כרמיאל

זאב אלקין:  אתה יודע להגיד?     

נתנאל לפידות: כן

נתנאל לפידות:  יש לנו שלוש הגדרות, ברשותך, אני רק אציג את זה

זאב אלקין: כן

נתנאל לפידות: אם כבר פתחנו את זה

נתנאל לפידות:  יש לנו קו ראשון, קו שני קו שלישי

נתנאל לפידות:  הקו הראשון זה הקו של מעלות, נהריה, צפת וכרמיאל

נתנאל לפידות:  שם זה קו ראשון

נתנאל לפידות:  יש לנו שם 680 יחידות דיור עם 825 דיירים

זאב אלקין: כמה כמה?     

שלומית אבינח: 680 ו-825

נתנאל לפידות: 680 יחידות דיור עם 825 דיירים

נתנאל לפידות:  מתוכם 166 בעלי מוגבלות

זאב אלקין: אוקיי, זה קו ראשון

נתנאל לפידות: הקו השני זה שני בתים בעכו, שבהם יש 183 יחידות דיור

נתנאל לפידות:  219 דיירים, מתוכם 41 הם בעלי מוגבלות

נתנאל לפידות:  והקו השלישי זה היתר

זאב אלקין: אוקיי

זאב אלקין: אוקיי, אז אלה ההיקפים שאנחנו מדברים, אני מניח שחוץ מחלוקה לקווים ניתן לייצר גם חלוקה של תיעדוף בתוך הקווים של רמת המיגון

נתנאל לפידות: עשינו את זה

אולגה דדון: עשינו את זה

זאב אלקין: כן, עשיתם

נתנאל לפידות: רגע אם אדוני רוצה אני יכול שנייה להראות לך את זה על המסך, זה יהיה הכי פשוט

זאב אלקין: אנחנו קודם כל נבקש את הנתונים האלה שתעבירו אלינו, כן

זאב אלקין:  גם קליטה וגם אתם - -      

נתנאל לפידות: אני רק אגיד, כדי שתכיר, היושב ראש

נתנאל לפידות:  יש לנו מיפוי מסודר, גם מבחינת המיגון של הבתים, אם זה ממ"קים או מקלטים, גם יש לנו מערכות סינון אוויר בתוך אותם מרחבים מוגנים

נתנאל לפידות:  ובעצם ההיערכות שלנו הייתה שבכל נקודת זמן, אם יש מתקפה לאזור מסוים אנחנו יודעים לתעדף אותו לעומת אזורים אחרים מבחינת הפינויים או דברים אחרים שיידרשו

זאב אלקין: אוקיי

זאב אלקין:  בסדר גמור

זאב אלקין:  עכשיו אני מגיע לשאלה המרכזית, האם התקדמתם בשיח מול פיקוד העורף ורח"ל, לגבי תוכנית פינוי אפשרית למקומות האלה, לפי רמת האיום וכן הלאה

זאב אלקין:  במקרה ויש התלקחות בצפון

נתנאל לפידות: אני אגיע לחלק של רח"ל ופיקוד העורף בסוף, ברשותך

נתנאל לפידות:  כרגע בעצם תוכנית הפינוי שלנו מתייחסת לשני וקטורים של עבודה

נתנאל לפידות:  וקטור אחד זה פינוי מקדים, והווקטור השני זה פינוי במקרה ופרצה מלחמה

נתנאל לפידות:       אנחנו נערכים עם פתרון דיור במרכז ודרום הארץ, יש לנו בית גיל זהב בנתניה שעכשיו הושלמה בנייתו, אנחנו מייעדים אותו לקליטת קשישים מאזור הצפון, של 325 יחידות דיור, ושל עוד 52 יחידות דיור בערד

נתנאל לפידות:       אנחנו על סף השלמת תיאום מול אגף תקציבים לרהט את שני הבתים האלה, זה 367 פתרונות לרהט אותם בריהוט בסיסי, כמובן

נתנאל לפידות:  שדייר יוכל לעבור מהצפון לבתים, לבוא עם הבגדים שלו ויהיה לו מיקרו, כיסאות, שולחן ומיטה, שתהיה לו דרך ואת הכלים לחיות שם

נתנאל לפידות:  שוב, אבזור ברמה הבסיסית

נתנאל לפידות:  להשתמש בבתים האלה, שהבית שניתן הוא בית חדש, עם ממ"קים מסודרים

נתנאל לפידות:  שאלת אותי בזמנו אם יש לך פתרונות, אז את זה התחלנו לייצר וגם - -      

זאב אלקין: זאת אומרת שיש לכם סדר גודל של כ-400 יחידות דיור פנימיות שלכם בתוך המערך

נתנאל לפידות: נכון

זאב אלקין: עכשיו כמה זמן ייקח עד שזה יהיה מרוהט ומוכן?     

נתנאל לפידות: אנחנו בשיח כרגע עם חברת עמיגור, כי הם כנראה יקבלו לבצע את הרכש שם

נתנאל לפידות:  אני מניח שימים ספורים עד שבועיים, משהו כזה

זאב אלקין:    איך שבועיים? שבועיים זה - -      

שלומית אבינח: שבועיים שמה?     

נתנאל לפידות: צריך לרכוש את זה

נתנאל לפידות:  צריך שספקים יספקו את זה

זאב אלקין: אני מבין את זה, אבל יש סיכוי שאחרי שבועיים כבר תדע אם אתה צריך או לא

נתנאל לפידות: יש לנו פוטנציאל לקלוט מהצפון ל-377 יחידות דיור, כרגע

נתנאל לפידות:  וכמו שאמרתי בהתחלה, אנחנו פועלים בשני וקטורים

נתנאל לפידות:  הווקטור הראשון זה בעצם להכשיר אותם

נתנאל לפידות:  חס וחלילה היה ועד שנכשיר אותם יקרה משהו בצפון, אנחנו במקביל נערכים למענה, לפחות ל-48 השעות הראשונות, לדיירים שם, שישהו במקלטים

נתנאל לפידות:  העברנו אתמול הנחיית רכש לחברות להצטייד במזון

נתנאל לפידות:       המקלטים שם מלכתחילה ערוכים לחירום מבחינת מזגנים ואוורור, שירותים כימיים של הרכש כדי שמי ששוהה שם בתוך המקלט, ובמידה ואין דרך לצאת, זה כבר נעשה

נתנאל לפידות:  אתמול העברנו גם דרישה, הנחיית רכש למזון יבש, קופסאות שימורים וכאלה, שיהיה משהו ל-48 שעות ראשונות

נתנאל לפידות:  וזה נעשה במקביל

נתנאל לפידות:  שיהיה לנו - -      

זאב אלקין: ומה לוחות הזמנים של הרכש הזה, של השמשת מקלטים?      

נתנאל לפידות: לא, הכל מושמש

נתנאל לפידות:  כל המקלטים שלנו בכל הארץ ב-7 לאוקטובר נפתחו, והועברה הנחייה לצייד אותם בצורה מלאה במים, מזרונים וכל ענייני האוורור והדברים שצריך לעשות כדי להשמיש אותם - - - זה כבר נעשה

נתנאל לפידות:  אנחנו מצוידים שם ב-100% בהיבט הזה

נתנאל לפידות:  הוספנו אתמול את הנושא של המזון

נתנאל לפידות:  במקביל הנחנו את כל הדיירים להחזיק מלאי של חודש שלם לפחות של תרופות, למי שנדרש, כי אנחנו לא יודעים מה יקרה מבחינת העברות וכאלה

זאב אלקין: ברור

נתנאל לפידות: גם זה נעשה

נתנאל לפידות:  זה באחריות הדיירים יותר, אבל כן, כל פעם מרעננים ומזכירים להם שיעשו את זה וירכשו ושיחזיקו מלאים גדולים של התרופות שהם צורכים

זאב אלקין: אוקיי

נתנאל לפידות: עכשיו לסיפא, למה שנשאלתי לגבי פיקוד העורף ורח"ל, כרגע אין הנחייה של פיקוד העורף או של רח"ל שאומרת לנו תפנו

נתנאל לפידות:  אנחנו נערכים

זאב אלקין: אני מבין

זאב אלקין:  תכף נעבור למשרד הקליטה, אבל לא צוין שמאמצי שכנוע באופקים, נתיבות ואשקלון יתנו פירות מסוימים

זאב אלקין:  לאן תביא את האנשים? כרגע עוד לפני צפון

נתנאל לפידות: זה חוזר לתשובה שאמרתי לך אז

נתנאל לפידות:  בסוף הפתרונות שיש לנו הם מלונות - -      

זאב אלקין: לכן אני שואל

נתנאל לפידות: זה מה שיש לנו

זאב אלקין: מבחינת השיח שלכם עם מלונות, כרגע, במידה ונניח לאשקלון אופקים או נתיבות, יש לכם פתרון?     

נתנאל לפידות: אם זה יהיה, זה בהיקפים קטנים

נתנאל לפידות:  מלונות זה קשה עכשיו

נתנאל לפידות:  מאוד קשה במלונות

זאב אלקין: אז עוד פעם

זאב אלקין:  פיקוד העורף שולח ביום שישי אנשים

זאב אלקין:  הם שכנעו אנשים להתפנות, לאן אתם לוקחים אותם?      

נתנאל לפידות: כרגע אנחנו נלך ונחפש מלונות

נתנאל לפידות:  שוב, זה כל יום מחדש מה שזמין, מה שמתפנה

אולגה דדון: זה משתנה מיום ליום

נתנאל לפידות: אין לי אפשרות כרגע להצביע לך על מלון ספציפי שאני יודע להגיד שישמור לי מקום

אולגה דדון: נתנאל, כמו שקרה לנו שבוע שעבר

אולגה דדון:  היה מלון, הכנו, בדקנו ובסוף לא היה את מי להעביר

אולגה דדון:  זה דבר שיכול לקרות

נתנאל לפידות: - - - באשקלון זה קרה לנו

נתנאל לפידות:  כמו שקרה לנו אז

שלומית אבינח: הם סרבו

נתנאל לפידות: כבר שריינו שם 50 חדרים

זאב אלקין: דיברנו על זה כבר בדיון הקודם, וגם בדיון הזה, לפני שבאת

זאב אלקין:  אנחנו עושים פעולת שכנוע שלא יסרבו, אבל יש הרבה מסרבים

זאב אלקין:  אוקיי

שלומית אבינח: אתה רוצה את רומי? - - -     

זאב אלקין: תכף, אני רוצה לסיים תמונה צפונית גדולה

זאב אלקין:  אוקיי, זאת פעולה מקדימה

זאב אלקין:  עכשיו לגבי פעולה, לצורך העניין, האירוע הגדול

זאב אלקין:  שהוא בעיקר מטריד אותי

זאב אלקין:  הגענו למצב של מלחמה בסקאלה מלאה, ביקשתי שתקיימו שיח עם רח"ל ועם פיקוד העורף, מה תוכנית הפינוי בכזה מצב

זאב אלקין:  שכמובן, הפתרונות שכרגע הזכרת, לחפש מלונות, מה שיהיה פתוח ו-400 יחידות דיור בנתניה וערד - -     

נתנאל לפידות: זה פתרון טקטי מקומי, זה לא - -      

זאב אלקין: מה?     

נתנאל לפידות:  זה פיתרון טקטי  מקומי - - -      

זאב אלקין: טקטי ממש ממוקד, אם יש מקום מסוים, אם חס וחלילה פגיעה ישירה או משהו

זאב אלקין:  אז השאלה מה לגבי פתרון מערכתי יותר

זאב אלקין:  היה לכם שיח עם רח"ל ופיקוד העורף? מאז הדיון הקודם

נתנאל לפידות: זה לא שיח אישי שאני קיימתי, אז אני לא יודע להגיד בצורה מסודרת

זאב אלקין: אז מי, מי כן היה? אני ביקשתי ממשרד השיכון וממשרד הקליטה, רח"ל ופיקוד העורף, לקיים שיח ולהציג לנו תובנות לגבי תוכנית פינוי - - - כי כולנו מבינים שבתי ספר הם לא פתרון

זאב אלקין:  מה גם, אני בינתיים למדתי שלפיקוד העורף ולרח"ל אין בכלל כיוונים לפנות לבתי ספר מעבר לקו של 7 קילומטר, ואתם לא בתוכו במילא, כמעט

זאב אלקין:  כל הבתים האלה הם לא בקו של 7 קילומטר

זאב אלקין:   משרד השיכון ומשרד הקליטה תדעו, שמול מוסדות של משרד רווחה ומשרד הבריאות יש תוכנית לפיקוד העורף ולרח"ל, לפחות לפי מה שהוצג לי במקום אחר

זאב אלקין:  רק לכם אין

זאב אלקין:  לכן השאלה אם התקדמתם מולם בהקשר הזה

זאב אלקין:  נתנאל

זאב אלקין:  אליך, כרגע

זאב אלקין:  תכף נעבור לאולגה

נתנאל לפידות: מבחינתנו כרגע לא הייתה התקדמות

זאב אלקין: למה?     

נתנאל לפידות: אני התחלתי להגיד מקודם, שזה לא משהו שהייתי שותף לו, זה נעשה באמצעות אגף הביטחון ואני לא התעדכנתי, אז אני לא רוצה להגיד משהו - -      

זאב אלקין: אבל זה בסוף אחריות שלכם, וגם מולנו, אנחנו ביקשנו מכם לעשות את זה

זאב אלקין:  הדיון הקודם היה יום שני בבוקר, אנחנו עכשיו יום חמישי

זאב אלקין:  זה בכל זאת, בלוח זמנים של מלחמה, ואני כבר לא מדבר על זה שיושב ראש הוועדה ביקש מכם את זה עוד בשבוע שעבר

זאב אלקין:  בלו"ז מלחמה שלושה ימים זה המון, ושבוע זה ממש המון

זאב אלקין:       אז תבואו אליי תגידו 'ישבנו איתם הם לא מוכנים בשום פנים ואופן, אין להם פתרונות, הם לא רוצים לשמוע מאיתנו', אז אני מבין מי הכתובת, על מי אני צריך ללחוץ

זאב אלקין:  אבל אם עוד לא ישבתם ולא קיימתם, או שקיימתם ואף אחד לא יודע מה היה שם, אני לא יודע איך להתקדם מפה

זאב אלקין:  ואני חושב שזה קודם כל צריך להיות כאב ראש שלכם

זאב אלקין:  שיכון וקליטה, זה ציבור שלכם שאתם אחראים לו

נתנאל לפידות: 	לפני הדיון הנוכחי אני לא התעדכנתי מול אגף הביטחון - - -      

זאב אלקין: אבל זה הנושא העיקרי של הדיון, הרי בשביל זה התכנסנו

זאב אלקין:  כל השאר זה סגירת קצוות

זאב אלקין:      טוב, אולגה, יש לך משהו לחדש? כי אני מניח שגם השיח - -      

אולגה דדון: נחזור להתחלה, כאמור אין לנו מקבצים גם לא עד עשר

אולגה דדון:  המקבץ הכי צפוני שלנו זה נהריה

זאב אלקין: אני מבין

אולגה דדון: לגביו עשינו - -      

זאב אלקין: נהריה נדמה לי עד עשר

נתנאל לפידות: נהריה היא שמונה

זאב אלקין: נהריה היא שמונה

זאב אלקין:  זה לא משנה, אין כזאת מדרגה עשר

אולגה דדון: - - - הצפונית ביותר - -      

זאב אלקין: יש מדרגה 7 בצפון, מעבר אליה יש No man’s land

זאב אלקין:  מה שיהיה יהיה

אולגה דדון: את המיפוי לגבי המקבץ הזה, כולל כל המאפיינים, העברנו לרח"ל

אולגה דדון:  עדיין לא קיבלנו תשובה

אולגה דדון:  לנו אין פיתרון, כמו שיש למשרד השיכון, טקטי, כמו שקראתם לזה

זאב אלקין: אפילו זה אין

אולגה דדון: לא

אולגה דדון:  יש לנו בכמויות הרבה יותר קטנות, ובצורה מפוזרת יותר - -      

זאב אלקין: ברור

אולגה דדון: במקבצים הקיימים

אולגה דדון:  אנחנו יכולים להגיע - -     

זאב אלקין: כמה מקומות יש לכם פנויים?      

אולגה דדון: 180-200 יחידות

אולגה דדון:  ואנחנו כרגע בדיוק ממפים מבחינת הציוד הקיים בתוך המקומות

זאב אלקין: א, כדאי להכשיר את המקומות האלה, כדי שיהיה פתרון לבית מסוים אם חס וחלילה יפגע - -      

אולגה דדון: אבל שוב, מדובר ב - -      

זאב אלקין: תפזורת, אני מבין

זאב אלקין:  זה פחות טוב, אבל בסוף זה - -      

אולגה דדון: אבל אם - -      

זאב אלקין: כולנו עלולים למצוא את עצמנו

זאב אלקין:  זה עניין סטטיסטי, שיהיה פה בית שיהיה לא ניתן לתפקוד

שלומית אבינח: כמו בראשון

אולגה דדון: ולכן אנחנו קודם כל התייחסנו לנהריה, כי הוא הכי צפוני

זאב אלקין: ברור, הגיוני

אולגה דדון: העברנו לרח"ל ועדיין לא קיבלנו תשובה

אולגה דדון:  לא התקדמנו עם שאר המקבצים, כי קודם כל אנחנו רוצים לראות מה קורה עם הצפוני ביותר

זאב אלקין: אבל למה לא לאתגר כבר עכשיו את רח"ל ופיקוד העורף על כל התמונה?     

אולגה דדון: אז אנחנו נחזור לשיח איתם לגבי נהריה, נקבל תשובות, ונמשיך לעבוד בכיוון הזה

אולגה דדון:  מלונות זה לא משהו ריאלי כרגע, התמונה שם משתנה יום יום

אולגה דדון:  כולם יודעים מה החוסר

אולגה דדון:  מדובר פה בכמויות של אנשים שאנחנו, כמשרד, לא יכולים לקחת ולהחזיק כמה זמן שנידרש, לא משנה מה

אולגה דדון:  זה גם לא אתי לגבי שאר האנשים שכן צריכים פינוי לאותו יום

אולגה דדון:  ואנחנו גם לא יכולים להחזיק סתם מלון, כשלא נדע מתי זה קורה

אולגה דדון:  ולכן השיח המשמעותי הוא מול רח"ל, אנחנו עדיין לא קיבלנו תשובה

זאב אלקין: אוקיי

זאב אלקין:  אני אשמח לשמוע את התאחדות המלונות ואחר כך רח"ל ופיקוד העורף

שלומית אבינח: תעלו בבקשה את רומי

רומי גורודסקי: שלום, שמי רומי גורודסקי, אני סמנכ"לית התאחדות המלונות

רומי גורודסקי:  מה-7 לאוקטובר בלילה התחלנו בכל הנושא של פינוי תושבים

רומי גורודסקי:  כרגע המצב הוא כזה, מלאי חדרי בתי המלון עומד על 56,000 חדרי בתי מלון, כאשר מתוכם 49,000 מאוישים או נמצאים בהם מתפנים

רומי גורודסקי:  בעיקר מקרית שמונה, כי פינינו בסביבות 20,000 תושבים מקרית שמונה

רומי גורודסקי:  שאר החדרים המתפנים הם מתוך קיבוצים של עוטף עזה - -      

זאב אלקין: רומי אני אעצור אותך שנייה

זאב אלקין:  א, אני חושב שכולם מכירים פחות או יותר את התמונה הזאת, כי היא מוצגת בארץ ובתקשורת בכל מקום

זאב אלקין:  ב, זה לא הנושא שלשמו התכנסנו

זאב אלקין:  פחות מעניין אותי לצורך הדיון הזה מי כבר התפנה למלונות, כי אני כבר יודע

זאב אלקין:  מעניין אותנו מה הפוטנציאל שלכם לקליטה נוספת, וגם מה הדינמיקה של אוכלוסייה מסוימת, של קשישים, מהסוג שאנחנו מדברים כאן, שהם לא קשישים סיעודיים, אבל לפעמים עם מגבלות תנועה מסוימות, הליכונים וכן הלאה

זאב אלקין:  אז האם יש פוטנציאל, וגם מה הדינמיקה, אם יש סיכוי שהוא יישאר פתוח בעוד שבוע-שבועיים

רומי גורודסקי: אוקיי, אז ההמשך שרציתי לעדכן הם מספר חדרי המלונות הפנויים

רומי גורודסקי:  כרגע אנחנו עומדים על בסביבות ה-4,000 ומשהו חדרי בתי מלון פנויים למתפנים, כאשר השאלה היא האם יש חדרים מונגשים לבעלי מוגבלויות

רומי גורודסקי:  אז התשובה היא שזה די מוגבל, משום שבכל מלון מוקצה על פי הנושא של חוק הנגישות לפחות שני חדרים בבית מלון, אז לפי דעתי לא יכולה להיות מענה למסה קריטית של קשישים

רומי גורודסקי:       לעומת זאת, אם יש קשישים שהם די עצמאיים, אם אפשר לפנות אותם למרכזי קליטה, התשובה היא כן

רומי גורודסקי:  ואפשר לקבל מענה של מלון של 50 חדרים, 100 חדרים, אנחנו מדברים על כאלה שהם ללא ילדים, והם יכולים להיות שניים בחדר

רומי גורודסקי:  ואם אני לוקחת מלון של 100 חדרים, אז אפשר קהילה של 200 קשישים

רומי גורודסקי:  ושוב, לגבי - -      

זאב אלקין: הרוב שם הם בודדים, חלק זוגות חלק בודדים, אבל - -      

אולגה דדון: אפשר גם ביחד במידת הצורך

זאב אלקין: גם נכון

זאב אלקין:  כן

רומי גורודסקי: אלו התשובות שלי

זאב אלקין: הבנתי

זאב אלקין:  אז כרגע יש לכם מלאי כ-4,000 חדרים, שרובו לא תפזורת, אלא יחידות

זאב אלקין:  100, 200, לא 5,3,4 וכו'

רומי גורודסקי: יש גם

רומי גורודסקי:  יש גם - -      

זאב אלקין: כמה מתוך 4,000 זה מקובץ? כי פה מדובר על סוג של קהילה כזאת, בכל בית שמדברים כאן, זאת קהילה של פלוס מינוס 100 חדרים, אפילו יותר

זאב אלקין:  בין 100 ל-150 יחידות משפחתיות, נכון? נתנאל ואולגה, אני לא טועה

זאב אלקין:  זה בערך מקבץ דיור או בית גיל זהב ממוצע

אולגה דדון: 150-200

זאב אלקין: בין 100 ל-200, בוא נגיד ככה, כן

זאב אלקין:  יש גדולים יותר, יש קטנים יותר

נתנאל לפידות: הקטנים זה בין 80-100, והגדולים זה 150-200

זאב אלקין: אוקיי, בסדר

זאב אלקין:  בממוצע 130-150 חדרים

זאב אלקין:  כמה מקבצים כאלה יש?     

רומי גורודסקי: כרגע אני לא יכולה לענות לך כי האקסל לא מונח לפניי

זאב אלקין: סדר גודל

זאב אלקין:  מתוך 4,000, כמה יענו לכזה צורך? סדר גודל

זאב אלקין:  חצי, שני שליש, שליש, רבע?     

רומי גורודסקי: אני יכולה לדבר על מלונות של 50, 70, 100, 120 חדרים

רומי גורודסקי:  זה המענה שיש, ואם אתה שואל אותי כמה מספרי חדרי בתי מלון כאלה יש, אז לפי דעתי לא יותר מ-1,300 - -     

זאב אלקין: הבנתי

רומי גורודסקי: אבל זה משתנה

רומי גורודסקי:  מה שנכון כרגע, כמו שאמרה אולגה, ב-2

רומי גורודסקי: 11 משתחררים הרבה בתי מלון

זאב אלקין: למה?     

רומי גורודסקי: - - - אני אסביר

רומי גורודסקי:  כי ההסכם בין המדינה, שמשרד התיירות - -      

זאב אלקין: אבל הוא יוארך

רומי גורודסקי: - - - התאחדות המלונות אומרת שאנחנו יכולים להחזיק את אלו שהתפנו עד ה-2 בנובמבר

זאב אלקין: אבל הוא יוארך

זאב אלקין:  ברור לך שהוא יוארך, זה תחזית - -      

נתנאל לפידות: למה, לאן הם ילכו?     

זאב אלקין: זה נכון שכרגע החלטת ממשלה - -      

רומי גורודסקי: - - -     

זאב אלקין: החלטת ממשלה היא עד 2 בנובמבר

זאב אלקין:  אבל אני מניח, אם הממשלה תרצה להאריך את ההסכם גם אתם תרצו להאריך את ההסכם, נכון?      

רומי גורודסקי: ברור

רומי גורודסקי:  ברור

זאב אלקין: אז זה מה שיקרה, נו

רומי גורודסקי: לא נפנה אזרחים - - -     

זאב אלקין: כולנו מבינים איפה אנחנו נמצאים, זה מה שיקרה

זאב אלקין:  זה רק על הנייר מתפנה, זה לא יתפנה באמת

זאב אלקין:  אף אחד לא יוציא אנשים חזרה לעוטף עזה עכשיו

זאב אלקין:  לא, לא רלוונטי

זאב אלקין:  הבנתי מה סדרי הגודל, זאת אומרת שאם אנחנו מדברים על קבוצות ולא בודדים, אז מספר 4,000 יורד לסדר גודל 1,300, אולי 1,500 במקרה הטוב

רומי גורודסקי: - - -     

זאב אלקין: אלו סדרי הגודל, אז שימו לב משרד הקליטה ומשרד השיכון

זאב אלקין:  זה בסוף הפוטנציאל שלכם - -      

אולגה דדון: כן

זאב אלקין: כי אני מניח שמקומות בודדים פחות רלוונטיים לכם, להתחיל לשלוח כל קשיש בנפרד

אולגה דדון: לגמרי

אולגה דדון:  גם מבחינה טיפולית, לתת להם טיפול

אולגה דדון:  זה לא נכון

זאב אלקין: כן

זאב אלקין:  גם ככה, אגב, חלק מאותם 1,300 זה גם קבוצות, כמו שנאמר פה, 50 או 70, זה לא בית שלם, אבל זה לפחות חצי בית

אולגה דדון: נכון

זאב אלקין: לצורך העניין

זאב אלקין:  אז שימו לב שזה בקושי מספיק לתת מענה אם תצליחו במעשי שכנוע שאשקלון, נתיבות ואופקים

זאב אלקין:  המספרים האלה

זאב אלקין:  לזה זה עוד ייתן מענה, אם בימים הקרובים תצליחו שם במאמצי שכנוע, אז זה יוכל להוות פתרון, מה ששמענו כאן

זאב אלקין:  אבל זה לא נכון לגבי כל שאר האופציות

אלי נכט: זאב, יש נציג של משרד האוצר אצלנו בדיון?     

שלומית אבינח: לא

שלומית אבינח:  לא

זאב אלקין: לא, כי כרגע גם אין צורך

אלי נכט: אני רק רוצה, אם אפשר, לשאול שאלה

אלי נכט:  יש אולי אפשרות, שלדעתי גם הייתה מתישהו קיימת באופן דומה לזה, לא בדיוק

אלי נכט:  יש הרבה משפחות שמוכנות לארח אנשים

אלי נכט:  אוקיי? במרכז, במקומות שכרגע הם לא תחת איום

אלי נכט:  ומצד שני, גם אותן משפחות, ובאופן כללי יש במדינה היום בעיה, שהיא של אנשים שאין להם פרנסה

אלי נכט:  אתה יודע, מצוקת הפרנסה

אלי נכט:  כלומר הדבר הזה יכול להיות גם יותר זול למדינה, כי זה לא כמו חדר בבית מלון, וגם למשפחות תהיה סוג של יכולת להתפרנס, וגם לאנשים יהיה לאן להתפנות

זאב אלקין: אז אני אענה לך

אלי נכט: זה יכול לתת מכלול שלם - -      

זאב אלקין: לא, המדינה חשבה על זה כרגע

זאב אלקין:  בנוסחאות הפינוי שהופעלו עד היום, וזה במיוחד רלוונטי לאשקלון, כי זו נוסחת הפינוי היחידה שבכלל קיימת

זאב אלקין:  אנשים פחות מבינים את זה בציבור, אבל זה כמעט הדבר היחיד שיש, כי אין שם פינוי לבתי מלון כי אין מקומות

אלי נכט: גם אין שום בתי מלון - -      

זאב אלקין: נוסחת - -      

אלי נכט: לפנות עיר שלמה זה בלתי אפשרי

זאב אלקין: לא לא לא, באשקלון לא מדובר על עיר שלמה - -      

אלי נכט: כמויות מטורפות

זאב אלקין: אלא רק חלק מהאוכלוסייה שאין לה פתרונות מיגון

זאב אלקין:  זה סדר גודל, נדמה לי, של 67,000 איש, משהו כזה

אלי נכט: זה עיר

אלי נכט:  67,000 איש זה עיר

זאב אלקין: אז הנוסחה באשקלון היא שיפוי

זאב אלקין:  וגם במקומות אחרים, מי שלא רוצה בית מלון אלא רוצה פתרון אחר, יש שיפוי כספי

זאב אלקין:  בלי צורך להוכיח אפילו חוזה שכירות, אתה פשוט מדווח שאתה מעיר X, Y, Z, בודקים אותך לפי רשימות, במקומות רגילים זה פשוט לפי הרישום במשרד הפנים

זאב אלקין:  באשקלון אתה צריך להיות בקבצים של העירייה, בגלל שזו אוכלוסייה מסוימת ולא כולם, אז העירייה אחראית על - -      

אלי נכט: המדינה יכולה לעשות למשל מאגר, לדוגמא אני רוצה להתפנות

אלי נכט:  עכשיו אין לי לאן להתפנות, יש לי שיפוי

אלי נכט:  תן לי מאגר שאני אוכל  להיכנס, לבחור לאן אני רוצה להתפנות

זאב אלקין: זה כרגע - -      

אלי נכט: אין בעיה, אני אשפה

אלי נכט:  אבל שהמדינה תהיה חלק מהתהליך הזה במציאה, בחיפוש

זאב אלקין: לא יודע אם המדינה מסוגלת להקים כזה פרויקט, אפשר להציע למשרד השיכון להרים כזה אירוע, או לא יודע למי

זאב אלקין:  אבל זה לא רלוונטי בכלל לנושא שאנחנו דנים בו, כי אני - -      

אלי נכט: כן, כי - - -      

זאב אלקין: אני לא חושב שקשישים מרוכזים ירצו להתפנות למשפחות, לא חושב שמשפחות ירצו שיתפנה אליהם דווקא קשיש, ועוד שלא מדבר איתם באותה השפה

זאב אלקין:  זה רלוונטי לפינוי משפחות רגילות

אלי נכט: בגדול אתה צודק ב-100%, אבל אני אומר לך שהיום המדינה כל כך מגובשת, החברה והחוסן, אני אומר לך, הרבה אנשים יפתחו את הבית שלהם עבור אנשים מבוגרים וישמחו לארח אותם

אלי נכט:  לתת אפשרות

אלי נכט:  בסוף אולי זה לא יצא, וייתן מענה ל-2%

אלי נכט:  הנה, עוד 2%

אלי נכט:  תראה כמה בעיה יש לנו במקומות פנויים, שאנחנו מנסים לאתר 50 פה 100 שם

זאב אלקין: בסדר

זאב אלקין:  אני לא חושב שמשם לאוכלוסייה הזאת יבוא פתרון, זה יכול לעזור לאוכלוסיות אחרות

זאב אלקין:       עכשיו אני רוצה לשמוע את רח"ל ופיקוד העורף - -      

שלומית אבינח: אורטל בן נעים

זאב אלקין: מהצד שלכם, נתחיל מרח"ל ונעבור לפיקוד העורף

זאב אלקין:  עם אותה השאלה ששאלתי את משרד הקליטה ומשרד השיכון

זאב אלקין:  מה היא ההיערכות שלכם לפינוי - -      

שלומית אבינח: אורטל בן נעים

זאב אלקין: של בתים מהסוג הזה בצפון

זאב אלקין:  בהתאם להתפתחות האיומים בצפון, זאת התוכנית שביקשתי שתכינו

זאב אלקין:  אני לא מתרשם בינתיים שזה התקדם, מתוך השיח עם משרד הקליטה ומשרד השיכון, אבל אני רוצה לשמוע אותכם

זאב אלקין:  קודם את רח"ל ואחר כך את פיקוד העורף

זאב אלקין:  בבקשה, אורטל

אורטל בן נעים: צהריים טובים

אורטל בן נעים:  אז אני יכולה לומר, כמו שבאמת פתחת ואמרת במהלך הדיון, אנחנו פועלים על פי מדיניות הפינוי, שאתה מכיר וציינת

אורטל בן נעים:  אנחנו כרגע יודעים לתת מענה, במידה ונצטרך

אורטל בן נעים:  ואנחנו מדברים על אוכלוסיות, בעלי צרכים מיוחדים, שגם את זה ציינת ואתה מכיר

אורטל בן נעים:  אני כן יכולה לומר - -      

זאב אלקין: שזה משרד הרווחה ומשרד הבריאות

זאב אלקין:  כשאת מדברת על צרכים מיוחדים, זאת ההגדרה

אורטל בן נעים: כן

אורטל בן נעים:  נכון

אורטל בן נעים:  אבל ללא קשר למה שבאמת נאמר כאן, משרד הרווחה גם חתם על איזשהו הסכם, ממה שאני שמעתי מהם, עם ממלונות בדרום

אורטל בן נעים:  להסתכל על זה קדימה, אם יצטרכו לנייד לשם תושבים

אורטל בן נעים:  ואני בבדיקה שלי, גם מול הסוכנות היהודית, אני יודעת שמדובר במספרים קטנים, אבל בסופו של דבר, כמו שאתה אומר, אנחנו צריכים לעשות איזשהו מיפוי ולנסות לראות מהמלאי הקיים לאן אנחנו יכולים להעביר

זאב אלקין: לסוכנות היהודית זה לא יעזור

זאב אלקין:  לסוכנות היהודית יש מרכזי קליטה משלה, שהיא תצטרך לפנות

זאב אלקין:  ולכן מה שיש לה כרגע פנוי היא קודם כל תמלא לצרכים שלה, לקבוצות שלה ולמרכזי קליטה שהיא תצטרך גם לפנות במצב כזה

זאב אלקין:  ולכן היא לא יכולה להוות פתרון, למיטב הבנתי, בטח לא בהיקפים שאת שומעת פה

זאב אלקין:  רק אם מדברים על הקווים הראשונים, אנחנו מדברים פה על סדר גודל של בין 1,500 ל-2,000 איש, זה הקו הכי קדמי לגבול הצפון, ואחר כך זה מתרחב במספרים, לפי מה שהוצג לנו כאן

אורטל בן נעים: אז אני אשמח לקבל את המיפוי

אורטל בן נעים:  מה שאני קיבלתי ממשרד העלייה והקליטה, מדובר פה באמת על רשות נהריה

אורטל בן נעים:  עם מספר של בערך 150-160 איש שיש להם מיגון של ממ"קים

אורטל בן נעים:  מעבר לזה, למשרד הבינוי אני העברתי גם בקשה כדי שאנחנו נקבל את המדרגים

אורטל בן נעים:  בסופו של דבר, הפינוי שלנו הוא מתמקד על פי תרחיש מדיניות איום

אורטל בן נעים:  על פי איום חדירה, סליחה, ולא איום טילים

אורטל בן נעים:  וכרגע זה מה שאנחנו מבצעים

זאב אלקין: אני יודע

זאב אלקין:  ועדיין החלטתם שבאוכלוסיות מיוחדת של משרד הרווחה או משרד הבריאות, אתם לא מסתפקים בקו של איום תרחיש חדירה של שבעה קילומטר, אלא הכנתם תוכנית, שהיא לא מופעלת רובה, כרגע, אבל יש לכם תוכנית נצורה של פתרונות לאוכלוסיות מיוחדות במידה ויהיה צורך

זאב אלקין:  אני מדייק, נכון?     

אורטל בן נעים: נכון

זאב אלקין: אז הגישה שלנו היא שהאוכלוסייה הזאת של דיור ציבורי של משרד השיכון ומשרד הקליטה בבתי גיל הזהב ומקבצי הדיור, מקבצים כאלה של קשישים, גם היא צריכה להיחשב אוכלוסייה עם צרכים מיוחדים לצורך הנושא הזה

זאב אלקין:  זאת הגישה, על זה הדיון

אורטל בן נעים: אז אני שוב אומרת, האוכלוסייה, כמו שאמרת, שאליה אנחנו נערכים, זו האוכלוסייה שציינת

אורטל בן נעים:  אנחנו - -      

זאב אלקין: אבל זו שאלת מדיניות

זאב אלקין:  בהתחלה גם לזה לא היה פתרון

זאב אלקין:  אחר כך החלטתם שאתם רוצים לתת פתרון לאוכלוסייה של משרד הרווחה ומשרד הבריאות

זאב אלקין:  אני מעיר לכם, וזו לא פעם ראשונה, זה נאמר פה גם בשבוע שעבר על ידי יושב ראש הוועדה שכתב מכתב, בין השאר, גם לשר הביטחון

זאב אלקין:  וגם אני כתבתי אחר כך מכתב לשר הביטחון בנושא הזה

זאב אלקין:  יש פה אוכלוסייה שצריכים למצוא לה פתרון ייחודי שהוא יהיה נצור

זאב אלקין:       עכשיו, הוא יכול להיות בנוי ממגוון פתרונות

זאב אלקין:  אתם יודעים לנהל את המלאי, כן? הוא יכול להיות בנוי מ-X חדרי מלון, אפשרויות פנימיות כמו שהציג פה משרד השיכון

זאב אלקין:  אם אתם חולמים שיהיו פתרונות מהסוכנות היהודית אז בבקשה, שימו אותם על המפה, אני מעריך שלא יהיו

זאב אלקין:  וכל מיני פתרונות אחרים שאני לא יודע מה הם, כולל כמו שאמרתי, יכול להיות שבלית ברירה גם פינוי משפחות שכבר התפנו למלונות, לטובת אוכלוסייה עם צרכים מיוחדים, והעברתם לפתרונות אחרים כמו בתי ספר וכו'

זאב אלקין:  אבל בסוף חייבת להיות תוכנית עם פתרון

זאב אלקין:  היא יכולה להיות מדורגת, היא יכולה להתחשב בקו איום, כן?      

אורטל בן נעים: נכון

זאב אלקין: כי מן הסתם עוצמת הירי תהיה שונה בקווים השונים

זאב אלקין:  היא יכולה להתחשב במיגון, מקומות ממוגנים יותר טוב, למשל מקומות עם ממ"דים

זאב אלקין:  אבל גם מקומות עם ממ"קים אפשר לבחון ולייצר תיעדוף פנימי היכן מוגן ונגיש יותר ואיפה לא

זאב אלקין:  אבל חייבת להיות תוכנית שנותנת לזה מענה, ודחוף

זאב אלקין:  ואנחנו מבקשים את זה כבר עשרה ימים, וזה לא זז

זאב אלקין:  ואתם - -     

אורטל בן נעים: 	אז אני גם רוצה לומר לך שאני לא קיבלתי את המיפוי, ואני ממש אשמח לקבל את המיפוי מיד אחרי הדיון, כדי שאנחנו נוכל לקדם דיון משותף, יחד עם עלייה וקליטה ובינוי ושיכון

אורטל בן נעים:  ולגבי המדיניות, כמו שציינתי, זו המדיניות כרגע

אורטל בן נעים:  היא תשתנה, אנחנו נשנה אותה - -      

זאב אלקין: מה זה היא תשתנה? אני מבקש מכם לקיים דיון - -      

אורטל בן נעים: רגע

זאב אלקין: לשינוי מדיניות

זאב אלקין:  זאת הבקשה

אורטל בן נעים: אנחנו נקיים

זאב אלקין: עכשיו, קודם כל - -      

אורטל בן נעים: - - - עם זה, אני רוצה לקבל את הנתונים בבקשה - -      

זאב אלקין: אני מבין את זה, אבל קודם כל לגבי נהריה קיבלתם נתונים, ועדיין לא בניתם תוכנית

זאב אלקין:  אז זה לא רק בעיה של - -      

אורטל בן נעים: אנחנו קיבלנו את הנתונים אתמול על נהריה

אורטל בן נעים:  וכמו שאמרתי לך, ממה שאני קיבלתי על נהריה, ועשיתי עבודה מול הסוכנות, מהסוכנות אני מבינה שאלה דירות פנויות שאמורות היו להיות לאוכלוסייה אחרת, שלא מתוכננת להגיע בשבועות הקרובים

אורטל בן נעים:  מדובר בתוכנית שלהם, והבתים האלה פנויים

אורטל בן נעים:  אבל שוב, כמו שאמרתי קיבלתי רק את נהריה

אורטל בן נעים:  אני חושבת שנצטרך לעשות פה משהו שהוא יותר מרוכז

זאב אלקין: אוקיי

זאב אלקין:  אז ככה

זאב אלקין:  אני כבר ארצה להתקדם לכיוון הסיכומים

זאב אלקין:  קודם כל אני רוצה להעיר גם למשרד השיכון וגם למשרד הקליטה

זאב אלקין:  זה בראש ובראשונה חייב להיות כאב ראש שלכם

זאב אלקין:  אתם אחראים על האוכלוסייה הזאת, אתם מחזיקים את הבתים האלה בצורה כזאת או אחרת

זאב אלקין:  לא משנה איך, דרך חברות והכל, אבל בסוף זו האחריות שלכם מטעם המדינה לבתים האלה

זאב אלקין:  וכולנו מבינים שאנחנו יכולים למצוא את עצמנו בסיטואציה, שבחלק מהמקומות בצפון, שהיית אוכלוסייה זו תהיה בלתי אפשרית, בוודאי במקומות בהם המיגון מאוד מקרטע

זאב אלקין:  וכולנו מכירים, חלק מהבתים הם בתים ישנים, שנבנו בסטנדרטים אחרים של מיגון - -      

אולגה דדון: יש לנו ממ"קים

זאב אלקין: מה?     

אולגה דדון: יש לנו ממ"קים - - -      

זאב אלקין: בסדר, גם - -      

אולגה דדון: וחלקם ממ"דים

זאב אלקין: איפה שיש ממ"דים יש, אבל איפה שזה ממ"קים לא תמיד הם בכמות מספקת לשהייה ארוכה, ולא תמיד בנגישות לאוכלוסייה כזאת

זאב אלקין:  אני מכיר מה יש, ביקרתי בהרבה - -     

אולגה דדון: ברור

זאב אלקין: בתים כאלה

זאב אלקין:  יש ויש

זאב אלקין:  זה עניין של מזל

זאב אלקין:  חלק ממשרד השיכון זה בתים בכלל של המדינה

זאב אלקין:  יש כאלה שנבנו בסטנדרט א' ומזמן, יש כאלה שבסטנדרט אחר

זאב אלקין:  זה עניין של מקרה ומזל

זאב אלקין:  וביקשנו מכם תיעדוף, אנחנו גם נסתכל על זה

זאב אלקין:       בסופו של דבר, יש פה אתגר

זאב אלקין:  הוא ברמות שונות של תיעדוף, אבל חייבת להיות לו מענה ואיזושהי תחילת עבודה

זאב אלקין:  איזושהי תוכנית נצורה

זאב אלקין:  יכול להיות שהיא תופעל רק לפי התיעדופים

זאב אלקין:  הכל יכול להיות, אנחנו לא יודעים מה יתפתח

זאב אלקין:  אבל לא יכול להיות שאוכלוסייה, במצטבר, אם אני לוקח את זה מקו חיפה צפונה, משרד השיכון אמרו שזה כמעט 4,000 איש אצלם

אולגה דדון: ואצלנו פחות

זאב אלקין: אצלכם אני מניח שפחות, אבל לא דרמטית פחות

זאב אלקין:  אם זה מחיפה צפונה - -      

אולגה דדון: - - -     

זאב אלקין: 3,000, אלו הפרופורציות

זאב אלקין:  סטטיסטית זה נופל כמעט בכל מקום ככה

זאב אלקין:  אז לכן אנחנו מדברים פה על סדר גודל של אוכלוסייה, כמעט 7,000 איש

זאב אלקין:  אפרופו רח"ל, שימו לב למספר

זאב אלקין:  כמעט 7,000 איש, בתיעדופים שונים של מיגון ומרחק, שחייבים לייצר להם תוכנית ומענה

זאב אלקין:  ומי שצריך להיות פה פרו-אקטיבי זה אתם

זאב אלקין:  זה קודם כל משרד השיכון ומשרד הקליטה, אתם צריכים לצלצל בכל הפעמונים, להפעיל את השרים הרלוונטיים, כל אחד במשרד שלו, מול המערכת של רח"ל ומול פיקוד העורף, להגיד יש בעיה לא פתורה, תעזרו לפתור

זאב אלקין:  כמו למשל שהפעלתם את השר בנושא של האבטחה

אולגה דדון: הדיון עם השר התקיים גם בנושא הזה אתמול, ואנחנו נמשיך בשיח

אורטל בן נעים: אבל אנחנו רוצים נתונים

זאב אלקין: לא יכול להיות שזה מתעכב על נתונים

זאב אלקין:  שהנתונים או לא הועברו או הועברו אתמול

זאב אלקין:  לא יכול להיות, אנחנו בדיונים על זה כבר יותר משבוע

זאב אלקין:  הנתונים אצלכם, אתם שולטים במערכת הזאת, הרי הכל קיים

זאב אלקין:  אז נניח מיפוי רמת מיגון ייקח יום-יומיים לעשות - -      

אולגה דדון: לא

אולגה דדון:  הכל מוכן

זאב אלקין: אבל כבר מוכן

אולגה דדון: מוכן

זאב אלקין: אז לא יכול להיות שזה מתעכב בתקשורת, כן? בין מוסדות המדינה, בין רח"ל לבניכם

זאב אלקין:  וגם ביקשנו דבר מאוד ברור

זאב אלקין:  ביקשנו תוכנית מקיפה, מדורגת, מקו חיפה צפונה

זאב אלקין:  לא ביקשנו על נהריה

זאב אלקין:  ביקשנו תמונה כוללת

זאב אלקין:  יכול להיות שבסוף היא תופעל רק על נהריה, כי זה יהיה שיקול הדעת

זאב אלקין:  או הפתרונות יהיו רק לנהריה

זאב אלקין:  הכל יכול להיות

שלומית אבינח: אורלי צוקרמן כאן מהסוכנות - - -     

זאב אלקין: אז תכף, ניתן להם להעיר

זאב אלקין:  אבל זה לא דרמטי, זה לא משנה כל כך

זאב אלקין:  אני חושב, ונתנאל, זה מיועד אליך בדיוק באותה מידה

זאב אלקין:  נתנאל לפידות, כמו שאני אומר את זה לאולגה כי היא כאן בחדר

זאב אלקין:  זה מיועד לשניכם

זאב אלקין:  אתם צריכים להוביל ולדחוף את זה עם כל הכוח, ולנסות לזרז את זה כמה שיותר

זאב אלקין:  כי בסוף יבואו אליכם

זאב אלקין:  הטענות יהיו אליכם

זאב אלקין:  יגידו לכם 'לא בניתם, לא הכנתם, לא עשיתם'

זאב אלקין:  וכן הלאה וכן הלאה, ותקימו קול צעקה איפה כולם היו לפני כשעוד היה אפשר להתכונן

אולגה דדון: המיפוי מוכן, אנחנו קודם כל התמקדנו בנהריה כפי שאמרתי, כי מבחינתנו זה המקום - -     

זאב אלקין: אבל אני חושב שזה לא נכון

זאב אלקין:  אני חושב - -      

אולגה דדון: אוקיי

זאב אלקין: שצריך לאתגר את רח"ל בהכל, לדון על הכל ולראות

זאב אלקין:  לבנות תוכנית פתרונות

זאב אלקין:  גם אם הפתרונות יהיו חלקיים, אז ההפעלה תהיה מדורגת, כמו כל דבר בחיים

אולגה דדון: בסדר גמור

זאב אלקין: אבל השיח צריך להיות מה מדיניות המיגון לאוכלוסיות האלה

זאב אלקין:  ולרח"ל ולפיקוד העורף אני חוזר ואומר, צריכים לראות את האוכלוסייה הזאת כמו האוכלוסייה של רווחה ובריאות

זאב אלקין:  אתם לא יכולים לנפנף את זה מהשולחן ולהגיד אנחנו לא מתעסקים בזה, זה כמו כלל האוכלוסייה

זאב אלקין:  כי זה לא כמו כלל האוכלוסייה

זאב אלקין:  אגב, זאת גם אוכלוסייה שלא תדע לפנות את עצמה באופן עצמאי

זאב אלקין:  חלקה הגדול אין לה למי

זאב אלקין:  הם אנשים בודדים, אין להם פה קרובי משפחה, הם גם לא יודעים לנייד את עצמם, אין להם רכבים

זאב אלקין:  זאת אוכלוסייה אחרת לגמרי ממשפחה רגילה נורמטיבית ממדינת ישראל, ורובם המוחלט גם בלי שפה

זאב אלקין:  זה אירוע שצריך להבין אותו

שלומית אבינח: הסוכנות לא יכולה להיות פתרון - - -     

זאב אלקין: ברור שהסוכנות לא תהיה פתרון בהיקפים כאלה

זאב אלקין:  לכן המדינה חייבת לתת על זה את הדעת

זאב אלקין:  אנחנו נקיים דיון גם בתחילת שבוע הבא, אנחנו נדבר עם שלומית, מתישהו במהלך שבוע הבא יהיה פה עוד דיון מעקב, ואני ממש מבקש, דורש, איך שתרצו, שבדיון הזה תציגו תוכנית מסודרת

זאב אלקין:  כל ארבעת הגופים האלה גם יחד, משרד קליטה, משרד שיכון, רח"ל ופיקוד העורף

זאב אלקין:  תוכנית מסודרת, מה המענה וגם מה דרכי הפינוי וכו' וכו'

זאב אלקין:  אני לא דן באיך מפנים, כי אם אין לאן, אז הדיון מתייתר

זאב אלקין:  אבל ברור שיש צורך להיות ערוכים גם לזה, איך מפנים במידה ו

אולגה דדון: כמויות כאלה

זאב אלקין: כמויות כאלה, תחת אש, עם כל ההשלכות

אולגה דדון: בשדרות עשינו את זה

אולגה דדון:  תחת אש

זאב אלקין: כל הכבוד

אולגה דדון: כן

זאב אלקין: אבל זה היה מקום אחד

אולגה דדון: נכון

זאב אלקין: ופה אנחנו מדברים על היקפים יותר גדולים

אולגה דדון: נכון

זאב אלקין: וגם כשכל המדינה תהיה באטרף

זאב אלקין:  הרי בשדרות כל הקשב של מדינת ישראל היה על זה, כי זה היה האירוע

שלומית אבינח: היא אומרת - - -      

זאב אלקין: כשהיו צריכים אוטובוס מוגן מירי, אם היו צריכים, אז היו מאיפה לבקש וידעו מאיפה להביא

זאב אלקין:  כשיתחיל פה בלגן גדול בצפון נהיה פה במציאות אחרת לגמרי

אולגה דדון: נכון

זאב אלקין: כי כמות הצרכים והבעיות תהיה כזאת שזה כבר - -      

טטיאנה (טניה) מזרסקי: לאן לפנות ואיך לעבוד

שלומית אבינח: הסוכנות אומרת שיש להם פתרון

זאב אלקין: אוקיי, תכף נשמע בכל זאת את הסוכנות

זאב אלקין:  אבל זה הדבר המרכזי שצריך להתמקד בו וצריך להתקדם אתו, וצריך לסיים את האירוע הזה, ושתהיה תוכנית מסודרת

זאב אלקין:  הסוכנות היהודית, בבקשה

שלומית אבינח: אורלי צוקרמן

זאב אלקין: אורלי צוקרמן

אורלי פרומן: שלום לכולם

אורלי פרומן:  אז במסגרת מרכזי קליטה, אנחנו כרגע נותנים מענה לכל מרכזי הקליטה שקרובים לאזור קו הגבול

אורלי פרומן:  כמו שציינת, גם אזור הצפון, חיפה, קריות, נהריה, עד צפת

אורלי פרומן:  אנחנו עשינו הסכמים עם בתי מלון, עם אכסניות נוער, לכל העולים שצפויים להתפנות

אורלי פרומן:  וגם עכשיו, בזמן שאנחנו מדברים, יש לנו לא מעט עולים, גם מנהריה וגם מצפת, שכרגע נמצאים באכסניות נוער ובתי מלון

אורלי פרומן:  גם כן, לצרכי הפגה ורגע להתאווררות

אורלי פרומן:       במידה והמצב ימשך כמו שהוא, חלקם יחזרו ביום ראשון כיוון שמוסדות הלימודים במקומות שציינתי חזרו ללמוד

אורלי פרומן:  אבל אני חייבת לומר שאנחנו משתדלים, ככל שניתן, לשמור על אותם מקומות על מנת שבמידת הצורך נוכל להוציא לשם עולים, ואנחנו - -      

זאב אלקין: זה הבנתי, אבל זאת לא השאלה, אורלי

זאב אלקין:  אני לא שאלתי אם הסוכנות יודעת - -      

אורלי פרומן: רגע, אז אני אדבר על קשישים

אורלי פרומן:  לגבי קשישים, אנחנו מסייעים לעמיגור גם בתוך מרכזי קליטה שנמצאים רחוק מאזור הדרום והצפון, אלא במרכזי הקליטה באזור המרכז

אורלי פרומן:  אנחנו גם מקצים מספר מקומות, ככל שניתן, לסייע לעמיגור

אורלי פרומן:  עמיגור היא חברת בת שלנו, ולכן מקבלים עדיפות בעניין הזה

אורלי פרומן:       אני יכולה לומר שיצרנו קשר עם מספר אוניברסיטאות, אנחנו יודעים על מעונות סטודנטים שעומדים ריקים בתקופה הזאת

אורלי פרומן:  ההשכלה הגבוהה תחזור, כהחלטה כרגע, ב-3 בדצמבר, אולי יהיה יותר ארוך

אורלי פרומן:  ולכן פגשנו כבר מספר אוניברסיטאות וביקשנו לשריין מיטות באוניברסיטאות, במעונות הסטודנטים, גם לצורך פינוי עולים וגם קשישים במסגרת של עמיגור

זאב אלקין: אוקיי

זאב אלקין:  עמיגור אני מניח שבאמת תדעו לדאוג לכם כי זו חברה שלכם

אורלי פרומן: נכון

זאב אלקין: יש לכם פוטנציאל לדאוג לקשישים מעבר לעמיגור?     

אורלי פרומן: אני לא יודעת לומר לכם כרגע, מדובר במספרים גבוהים, ואנחנו כפי שאתה יודע ואמרת, אנחנו ניתן תיעדוף לעמיגור

אורלי פרומן:  במידת הצורך ותהיה לנו אפשרות, בוודאי שנוכל לתת סיוע לאוכלוסיות אחרות

זאב אלקין: לא, אני לא שואל ברמה העקרונית

זאב אלקין:  אני שואל ברמה מעשית

זאב אלקין:  שמעת פה - -     

אורלי פרומן: ברמה המעשית אני לא יכולה לומר ביחס למספרים שעומדים לרשותנו כרגע

אורלי פרומן:  עולים במרכזי קליטה, סיוע לקשישים בעמיגור, ואנחנו עומדים בקשר ישיר עם המשרד, ככל שניתן, לסייע

אורלי פרומן:  אני לא יכולה להתחייב, כמובן, בשם הסוכנות

אורלי פרומן:  לא להתחייב ולומר שאנחנו - -      

זאב אלקין: אני רק מציע למשרד הקליטה, למשרד השיכון ולרח"ל, שכאשר תקיימו את הדיון תזמינו גם את הסוכנות

זאב אלקין:  אבל כמו - -          

אורטל בן נעים: אנחנו באמת עובדים בשיתוף פעולה מלא עם הסוכנות

זאב אלקין: אבל כמו שחששתי, זה לא ייתן פתרון מעבר למסגרות הפנימיות של הסוכנות

זאב אלקין:  זה יכסה את הבתים של עמיגור, שגם זה משהו, אבל דווקא באזורים הצפוניים אני לא חושב שלעמיגור יש הרבה בתים, אולי אני טועה

זאב אלקין:  ארז על הקו?     

שלומית אבינח: כן

שלומית אבינח:  ארז שני, יש לך אותו?      

אורלי פרומן: יש יש, בקריות יש

זאב אלקין: יש קצת, כן

אורלי פרומן: יש באזור הקריות - - -      

זאב אלקין: אז זה יוריד מהמספרים שהציגו פה - - שמשרד השיכון הציג פה

זאב אלקין:  יש מקבצי דיור של עמיגור מעבר לקו חיפה?      

אולגה דדון: מקבצי דיור שלנו?     

זאב אלקין: של עמיגור, כן

זאב אלקין:  שלכם

אולגה דדון: לא

זאב אלקין:  לא, אין

זאב אלקין:  אז יש רק בתי גיל הזהב שאתם מנהלים? כמה יש לכם מחיפה וצפונה?     

ארז שני: יש לנו כ-17 או 18 בתים מחיפה צפונה

זאב אלקין: כ-17-18, בתי גיל הזהב?     

ארז שני: כן

זאב אלקין: עם כמה אוכלוסייה בערך?     

ארז שני: כ-1,700, 1,800

זאב אלקין: אוקיי

זאב אלקין:  ולהם יש לכם תוכנית פעולה, כמו שאמרת בפעם הקודמת, שיש לכם תוכנית נצורה וגם נציגת הסוכנות דיברה עכשיו על זה - -      

ארז שני: נכון

זאב אלקין: שהם עוזרים לכם באירוע הזה

זאב אלקין:   אוקיי

זאב אלקין:  מן הסתם התוכנית הנצורה הזאת כוללת גם את המקומות בערד, כי הוא גם שלכם נדמה לי, נכון? ערד זה שלכם

ארז שני: נכון

זאב אלקין: אז מה שפה נתנאל דיבר עליו כפתרון, אתם תיקחו את זה לצרכים פנימיים של עמיגור

ארז שני: במידה ויהיה צורך

ארז שני:  לעמיגור, כן

ארז שני:  במידה ויהיה מקום אחר אז כן, אנחנו נאפשר, יהיה סנכרון מלא בין המשרד לבנינו

ארז שני:  גם אם יהיה צורך של חברות אחרות, במידה ותהיה פגיעה - - -      

זאב אלקין: ברור

זאב אלקין:  עכשיו, אם כבר אנחנו מדברים, הסיפור של נתניה, איך אתה מעריך? כמה זמן ייקח הרכש וההשמשה שלו, כדי שהוא יהיה מוכן?  זה גם הרי בית שלכם

ארז שני: אנחנו קיבלנו היום את ההודעה בעניין

ארז שני:  הזעקתי לפה צוותים, אלו 325 דירות, צריך לעשות את המכפלות על כל פריט ופריט

ארז שני:  אנחנו מתחילים כבר עכשיו עם צוות מיוחד לפעול ולהתקשר לספקים גדולים, לראות מה יכולות האספקה

ארז שני:  אנחנו נעשה את המקסימום ולא נעכב את זה

ארז שני:  גם אם בשבוע הבא תהיה יכולת לתת ציוד רק ל-50 דירות, אז אנחנו נעשה את ה-50

ארז שני:  אנחנו נעשה את המקסימום שאנחנו יכולים עם צוותים מיוחדים, קיצור הליכים בירוקרטיים וכדומה

ארז שני:  כל המערכת - - -      

זאב אלקין: אתם בכל מקרה חייבים לרהט את זה, זה רק יזרז - -      

ארז שני: לא

ארז שני:  לא

ארז שני:  אם זה היה הולך לאכלוס רגיל זה לא היה - - -      

זאב אלקין: אה, זה המשפחה מרהטת, אני מבין

אולגה דדון: נכון

אולגה דדון:  גם אצלנו, אותו דבר

ארז שני: כן

זאב אלקין: אני מבין את זה, אתה צודק

זאב אלקין:  כן

זאב אלקין:  זה אירוע חריג

ארז שני: כן

ארז שני:  אבל אנחנו הצגנו למשרד עלויות, המשרד נדיב מאוד בעלויות הרכישה, בעלויות הריהוט שצריך לשים שם, ואנחנו נקדם את זה

ארז שני:  אני הבטחתי לנתנאל ולמיכל שאנחנו נקדם את זה במהרה

זאב אלקין: אוקיי

זאב אלקין:  קודם כל, אני אשמח שתעדכנו אותנו על לוחות הזמנים של העניין ברגע שתבינו אותו יותר

זאב אלקין:  לצורך העניין, מתוך המספרים שדיברנו, ל-1,300 איש בערך יש פתרון

זאב אלקין:  התמזל מזלם, כמו גם בנושאים אחרים, לפעמים המשפט הזה תקף גם בבתים של עמיגור

זאב אלקין:  עמיגור והסוכנות דאגו להם לאיזושהי תוכנית פינוי נצורה

זאב אלקין:  כל האחרים עדיין בסימן שאלה פה

זאב אלקין:  בסדר

זאב אלקין:  עוד מישהו רוצה להעיר? תסמנו, כי זה זום

אולגה דדון: נתנאל ביקש להגיד שהוא היה צריך להיכנס למנכ"ל, ואם צריך - -      

זאב אלקין: אוקיי, בסדר

זאב אלקין:  לגביו כבר סיכמתי קודם

זאב אלקין:  אוקיי, אז אם אין מישהו שרוצה להעיר, אז אנחנו ניפגש פה, אני מעריך, שבוע הבא

זאב אלקין:  ואני שוב מפציר במשרד הקליטה ומשרד השיכון, רח"ל ופיקוד העורף, להכין תוכנית מערכתית מדורגת מקו חיפה צפונה בהתאם לתיעדופים של מרחקים, תיעדוף איום ומיגון

זאב אלקין:       
     תודה רבה

זאב אלקין:  הישיבה נעולה